text:
Universidad di Aruba a firma un acuerdo di partnership cu Katholieke Universiteit di Leuven pa creacion di un Green Faculty. Esaki a tuma lugar den aula di Universidad di Aruba den presencia di Rector di UA dr. Glenn Thode, prof. dr. Danny Pieters di KU Leuven, mr. drs. Cedrick Tilma, representante di Aruba na Union Europeo, Bianca Peters di Bureau Innovatie, kende a ‘host’ e evento, e mihor graduado di VWO e hoben studiante Tapia, docentenan di UA, demas representante di KU Leuven y invitadonan.
Prome Minister Eman a hiba un bunita discurso n’e ocasion aki.
Bianca Peters a anuncia Prome Minister Eman den un forma hopi elocuente. El a splica cu tur dia di nobo ta siña algo di e persona aki cu no ta solamente un gran visionario, pero sin duda un hende cu ta dedica su bida cu pasion, energia y amor na su isla y su hendenan.
“E momento aki ta berdaderamente uno special”, Eman a bisa. El a amplia con Aruba a wak algun aña pasa bek riba su modelo socio economico cu a trece hopi prosperidad.
Den e ultimo 25 añanan Aruba su turismo a crece grandemente.
Di 200 mil turista, e cantidad aki a surpasa un miyon turista cu ta yega cu avion y riba un miyon cu ta bin via crucero.”
Eman a splica cu si antes Aruba tabatin 2 mil kamber di hotel, e cantidad aki ta 10 mil awendia. E desaroyo na Aruba ta enorme.
“Nos a wak bek riba mas cu esey. Nos a mira nos sistema Constiticional cambia, mescos tambe nos relacion cu Reino. Hopi di esaki a determina nos calidad di bida y nos oportunidadnan pa loke ta futuro di Aruba.
Nos tin cu puntra nos mes awor cu si nos kier mira mas crecemento den turismo. Dor di expande nos capacidadnan construyendo mas hotel? Esaki ta loke nos kier p’e futuro di Aruba?
Esaki ta un di e preguntanan mas fundamental cu nos a haci nos mes algun aña pasa. E beneficionan di Reino pa nos isla ta sostenibel? Haciendo uso di e mesun Statuut di 1954? Nos a contesta e preguntanan aki cu podise mas pregunta y algun contesta.”
Elaborando riba e modelo socio economico, e pregunta ta surgi e ora kico ta haci esaki sostenibel.
Kico lo haci Reino manera e ta awe sostenibel. Eman a bisa cu mirando e relacion cu Hulanda tin cu e islanan esaki no semper ta mustra di ta constructivo.
“Asina mes nos a mira cu tin base pa continua cu e relacion aki. Nos a pensa cu podise nos mester cambia e sistema Constitucional, pero e motibonan pakico nos kier continua cu Reino y unda nos ta mira un beneficio entre e islanan Caribense y Reino. Esaki no ta un modelo bieu basa riba colonisacion di 200 aña pasa?
Of tin un otro motibo pakico nos mester sigui cu e relacion aki? Nos a brasa e reto pa haya e motibo nobo aki. E motibo nobo aki ta cu nos por basa nos relacion riba oportunidadnan win-win.”
Eman a splica cu ta pesey cu firmamento cu un partner di estatura di KU Leuven ta yen’e cu un enorme satisfaccion, pasobra ta un iniciativa importante cu a keda logra pa Universidad di Aruba.
“Pero e logro aki ta grandi tambe p’e relacion cu Reino cu nos por mustra cu tin un oportunidad win-win den e relacion entre Caribe y Union Europeo y e miembronan di estado di UE. Nos por showcase e beneficionan.
Kico t’e beneficionan pa KU Leuven bin for di Belgica te aki n’e isla chikito Aruba y crea un partnership? E ta e bentana pa Latino America.
E ta e oportunidad cu ta wordo brinda di un posicion geografico of un circumstancia climatologico special. Nan ta aki dor di e oportunidad pa hiba avance den tecnologia, e oportunidad pa crece como un universidad y tambe riba otro mercado.


c: text/html

text:
Oranjestad - Partido MEP a tuma nota siman pasa di un comunicado di sr. Franklin Kock, caminda el a haya ta bon di ataca MEP y te hasta su ex-partido AVP (!) pa e hecho cu e debe nacional di Aruba a aumenta drasticamente desde 1986.
Mike Eman ta bolbe suta pueblo cu aumento drastico di prijs di gasolin
Oranjestad - Un gobierno desespera pa mas placa! Un y tur por a mira e siman aki con pa di tantisimo biaha e prijs di gasolin y diesel a subi na Aruba y caminda ya por premira cu esaki lo tin su efectonan sumamente negativo pa cu e poder di compra di nos conciudadanonan,
Minister Koenders "Na Aruba ta tene Bon Cuenta pa Bienestar y prosperidad ta bon den balansa"
Oranjestad - Durante su bishita na Aruba Minister di Asuntonan Exterior Bert Koenders a topa cu varios personahe, entre nan e Prome Ministernan di Corsou y Sint Maarten, Koeiman y Marlin.
Mocion Unanime Di Parlamento Riba Dump No Ta Wordo Respeta Pa Gobierno
ORANJESTAD - Durante tratamento di Presupuesto 2017 nos a presenta un mocion pa Gobierno atende cu e problematica di e dump na Parkietenbos door di entrega na Parlamento dentro di un luna un plan di accion.
Partido MEP ta felicita y gradici tur docente.
Oranjestad - E maestro ta e weso di lomba di enseñansa. Den conferencia di prensa di Partido MEP diaranson, Lider di MEP, sra Evelyn Wever-Croes, den nomber di Partido y di tur mayornan na Aruba, a felicita y gradici tur maestro pa e trabou enorme cu nan ta eherce den formacion di nos yiunan.
Prome Minister di Korsou Koeiman a reuni cu Premier Eman riba Cooperacion
ORANJESTAD - Prome Minister di Corsou Hensley Koeiman tabata presente na e conferencia di Association of Overseas Countries and Territories of the European Union, OCTA cu siman pasa a tuma lugar na Aruba.
Ningun Famia Mester Pasa Pasco Sin Coriente.
STA CRUZ - Actualmente, tin miles di famia den nos comunidad cu ta bibando sin awa y sin coriente. Partido MEP a tuma contacto cu instancianan concerni pa mira con por yega na un solucion.

robotstxt: allowed

filter: keep


text:
Sin conta e deficit di Presupuesto 2018…
ORANJESTAD (AAN): Segun Ministro Otmar Oduber, pa loke ta e discusionnan cu ta andando di presupuesto di Pais Aruba, manera ta conoci e presupuesto supletorio pa 2017 a worde entrega door di Gabinete anterior (den salida). Den dos siman di tempo un presupuesto supletorio cu nan a entrega cu tabata ‘balansa’ cu no tabatin deficit adicional den dje, ta monta na cifranan di 130 miyon Florin na deficit pa 2017.
Naturalmente e splicacion pa e situacion aki ta cu e presupuesto supletorio 2017 cu a worde entrega ta uno ficticio. Den e presupuesto supletorio aki a laga afo 50 miyon Florin cual lo no worde cobra mas door di belastingnan cu mester a drenta den caha di gobierno. Ademas un suma di riba 300 miyon Florin cu mester a worde traspasa for di e refineria RDA pa Pais Aruba.
Un suma cu di 2016 no a termina di worde traspasa pa gobierno. Mirando e situacion cu e refineria ta den dje na e momentonan aki, ta duna indicaion cu e suma aki lo no worde traspasa. Aki ta papia di entre otro e benta di FMSA, (gasolin, sales and marketing) cu a worde traspasa pa RDA bou di e condicion cu lo hinca un suma di rond di 60 miyon den presupuesto di Pais Aruba como pago di esaki.
Detencion pa fraude/corupcion:
Pa 2017 niun Florin a worde paga, un suma di mas di 70 miyon y casi 80 trahado a worde manda cas for di refineria pa motibo obvio di loke a mira tumando luga unda cu henter e ‘cabes’ di esnan cu tabata opera PDVSA CITGO akinan na Aruba a worde encarcela.
Varios di e personanan deteni ta encera hendenan cu a mira akinan na Aruba y cu tabata na varios ocasion hunto cu ex mandatarionan. Mester bisa cu na varios ocasion a cuestiona e relacion cu tabatin cu cierto individuonan, pa cual aworaki nan a worde encarcela pa fraude y corupcion.
Inventarisacion:
No tin un bista di kico ta tumando luga pa loke ta entrada, pa cual nos sa cu mester bay haci un inventario completo den Refineria di Aruba pa wak si tin incumplimento di contracto of no.
Esaki ta e situacion cu nos ta bibando den dje cu ta pone cu a pesar cu tin un presupuesto cu a worde entrega ‘5 pa 12’ door di e Gobierno anterior caminda cu hopi cla nan tabata sa cu e entradanan aki no lo drenta, ta pone cu e situacion cu e gobierno aki ta haya su mes den 3 siman di gobernacion ta bay di un situacion di ‘balanced budget’, pa uno cu deficit di riba 130 miyon Florin. Esaki no ta ni incluyendo e aspecto di otro aña di mas di 200 miyon deficit di presupuesto 2018 cu nunca a worde entrega door di Gobierno anterior.


text:
Un informe di polis ta bisa cu diadomingo despues di 5’or di mainta patruye ta wordo manda banda di Olde Molen, pa un persona burachi y fastioso, kende tabata causa molester y tabata forma un menasa pa siguridad di otronan.\
Na e sitio polis a mira cu un guardia di e negoshi Olde Molen tabata tin un homber riba vloer wanta. Nan a constata cu e ta mustra basta bou influencia di alcohol y tabata menasa otro personanan na e sitio.
E guardia a declara cu e homber no kier a bandona tereno di Olde Molen y tabata forma un menasa pa siguridad di e guardianan.
Polis a detene e homber burachi y a hibe na warda di Shaba unda cu el a presenta dilanti di subfiscal, kende a laga encarcel’e pa e pasa su buracheria.


text:
TESORONAN DI E PALABRA DI DIOS | JOB 1-5
Job A Keda Fiel bou di Prueba
Job a biba na Uz durante e tempo cu e Israelitanan tabata catibo na Egipto. Aunke e no tabata un Israelita, e tabata un adorador fiel di Jehova. E tabatin un famia grandi y tabata hopi rico. Ademas, e tabata un persona prominente den su comunidad, ya cu e tabata un consehero hopi respeta y un hues husto. Ademas, e tabata generoso cu hende pober y cu esnan den necesidad. Job tabata un homber integro.
Job a demostra bon cla cu Jehova tabata e Persona di mas importante den su bida
1:8-11, 22; 2:2-5
Satanas a mira cu Job tabata integro. E no a nenga cu Job tabata obediente na Jehova; mas bien, el a cuestiona Job su motibonan
Satanas a insinua cu Job a sirbi Jehova pa motibonan egoista
Pa Satanas proba su acusacion, Jehova a permitie ataca e homber fiel ey. Satanas a trece calamidad den tur aspecto di Job su bida
Ora Satanas a mira cu Job a keda fiel, el a cuestiona e integridad di tur hende
Job no a peca ni acusa Dios di nada malo


text:
Den Haag – E grupo grandi di studiante cu ta studiando na Den Haag y Delft a mustra un interes grandi pa topa cu Minister Plenipotenciario Juan David Yrausquin.
E studiantenan a bisa di ta sumamente contento pa tin e oportunidad aki pa topa cu e mandatario y ta bunita pa mira cu e minister ta pone hopi dedicacion den scucha con nan ta pasando como studiante Arubiano na Hulanda. E studiantenan a tuma nan tempo pa hiba un dialogo constructivo cu Minister Yrausquin pa asina e mandatario por haya mas dato posibel pa haci un analisis di e situacion real cu ta biba bou di e studiantenan.
Asina e por bin cu un plan di accion pa segura cu e studiantenan ta termina nan estudio cu exito. Esaki ta un punto cardinal pa minister Yrausquin den su maneho pa brinda mas sosten na nos studiantenan. Durante di e encuentro aki algun studiante a bai live via di Facebook pa conta riba nan experen-cia como studiante na Hulanda y special tocante di Den Haag y Delft, unda nan ta studia.
Nan a duna hopi tips na e muchanan cu ta preparando pa e aña aki bin Hulanda pa sigi un estudio avan-sa. Un bunita initiativa di e studiantenan mes y esaki sigur lo yuda e muchanan aun mas riba nan preparacionnan pa nan bida como studiante na Hulanda. Na final e studiantenan a expresa nan satisfaccion riba e initiativa di e minister pa cu e anochi aki y tambe nan a gradici e mandatario pa e invitacion.


text:
ORANJESTAD(AAN): E conocido landado procedente di Savaneta, M.G.A, naci dia 28 di juli 1971, tin algun dia caba encarcela na Merca, sospecha di purba importa un cargamento multimiyonario di droga via un boto di bela pa Canada.
E tabata abordo di e boto di bela “Sea Ya II” cu a sali for di Santo Domingo, a pasa Sint Maarten y a sigui pa Quebec na Canada, pero no a yega. US Coast Guard a para e boto den Ocean Atlantico, cerca di costa Oost di Merca, na altura di Maine, dia 19 di december ultimo. E tabata hunto cu un Canades abordo y ambos ta den man di husticia Mericano, acusa di ta den poder di mas cu 750 kilo di cocaina.
Si el a pasa, e lo a “hit the jackpot”
Di acuerdo cu Prensa Canades, e droga aki, esta alrededor di 750 kilo di cocaina, tin un balor di riba 37 miyon dollar! Ta saca e cifra aki saliendo for di e punto di bista cu na Canada un kilo di cocaina bal alrededor di 50 mil dollar, siendo cu na Aruba y den region Caribense cocaina bal mas o menos 5000 florin pa kilo.
E boto di bela
E boto mes, Sea Ya II ta traha na 1994 y tabata pertenece na Sagres Sailing Inc. di Fort Worth, Texas y su waf registra ta na Delaware. E prome doño a bende e boto na 2007 pa 240 mil dollar. E ultimo biaha cu a tende di e zeilboot aki tabata na December 2016, ora el a mara na Fort Lauderdale, Florida.
Polis Canades tabata warda riba nan
Mester menciona cu na luna di september ultimo a yega un yate for di St. Maarten y den dje a descubri 273 kilo di cocaina. Eyden a detene dos Canades di 59 aña di edad. Claro cu di eynan a cuminsa paga mas atencion pa botonan for di St. Maarten.
E boto di bela ta midi mas di 20 meter di largura. A par’e pasobra for di algun luna pasa caba tin un investigacion andando door di Merca y Canada, specificamente Royal Canadian Mounted Police Division di Nova Scotia y tambe e US Department of Homeland Security.
Ruta straño cu mesora ta hala atencion
No ta normal pa nabega cu un boto di bela den luna di December den e area ey cu ta haci hopi frieu, pues e presencia di e boto, e ruta tuma y su destino ta sospechoso caba. Kisas a pensa cu den dianan di Pasco autoridadnan lo ta menos stringente cu controlnan y aki a comete un eror di pensamento.
Por tin rabo na Aruba?
E sospechoso M.G.A. a sali for di Aruba for di masha dia caba, mustrando cu esaki ta un proyecto grandi. Di acuerdo cu fuentenan den husticia, el a sali for di Aruba dia 22 di october 2017 riba un buelo di PAWA pa Santo Domingo y no a bolbe mas. Remarcabel ta cu riba e mesun vuelo a sali 1 hende muhe y 4 hende homber mas, mayoria Hulandes/Europeo, cu tampoco no a bolbe nos isla mas. Polis Mericano ta bisa cu pa yega na 700 kilo mester ta mas cu un cartel tras di e cargamento aki, pues tin mas hende envolvi na Aruba, na St. Maarten, Santo Domingo y na Canada mes. Por spera na cualkier momento cu detencionnan lo cuminsa cay na Aruba tambe!
Aruba no ta na altura ainda
Te ainda no tin mucho informacion riba e caso aki, pasobra debi cu ta den dianan di fiesta, e canalnan hudicial y diplomatico ta cana mas lento. Famianan a confirma cu e homber ta cera na Merca pero mucho informacion nan tampoco no tin. Riba dje, siendo un ciudadano Hulandes, cu US State Department ta raporta prome na Embahada di Hulanda na Washington y despues e notificacion ta bay pa e respectivo Consul den e estado unda e ta encarcela, pa despues e notificacion yega na Departamento di Relacionnan Exterior di Aruba.
E Savanetero tin historia
E sospechoso M.G.A. no ta un desconoci di husticia. Na juni 2005, el a hunga un rol activo den e atraco arma riba Aruba Bank na Noord, den cual atracadornan a mata un empleada tras di balie. E tempo ey a encarcel’e pa hopi aña, cumpliendo cu un sentencia di Corte, cu a haye culpabel di facilita e arma cu a uza pa tira e empleada indefenso.
Despues di a sinta su castigo, M.G.A. a bay traha den Medio Oriente unda el a duik pa Sheiknan masha poderoso financieramente. Algun aña pasa el a bolbe nos isla.
E ta casa y tin 4 yiu muhe. E tabata casa cu un miembro di Parlamento actual di MEP.


text:
Lodewijk Van Nassaustraat – Diadomingo anochi den careda di 9:45, patruya di San Nicolas ta bay Lodewijk Van Nassaustraat, caminda un atraco arma a caba di tuma luga.
Na yegada agentenan ta papia cu e habitante y e ta contanan cu ta trata di dos homber jong.
Nan lo a bula e cura parti patras di su cas bin paden.
Ambos lo tawata arma cu machete. Ela sigui conta cu nan a forse pa entrega tur loke e tin y no a keda e victima nada otro di saca su cartera y dunanan loke e tawata tin, cu ta algo mas cu 100florin.
Ambos lo tawata cara tapa.
Despues di a atraco, nan a bula e cura bek di unda a bin.
Atraco team a wordo notifica y a presenta pa tuma e caso over.


text:
Manera a wordo acorda na final di e prome reunion entre fraccion di AVP y Camara di Comercio (KvK), a tuma lugar e segundo reunion p’asina sigui elabora rib’e puntonan di agenda.
Algun topico cu a wordo dialoga extensivamente durante e prome reunion ta e. o. situacion di Caya Grandi, sosten na e empresario hoben y “micro financing” pa empresario.
Rib’e temanan aki a wordo acorda cu KvK lo bay trece ideanan dilanti riba cua fraccion di AVP lo por duna nan opinion y asina cana e caminda pa yega na solucionnan concreto.
Fraccion di AVP ta mira e importancia pa tuma den consideracion e opinion y sugerencianan di KvK riba comercio p’asina yuda den e desaroyo economico di Aruba.
E di dos reunion tambe a bay hopi bon y a papia encuanto seguridad tur caminda en particular pa e empresario y su negoshi, un update encuanto CITGO su desaroyo y situacion laboral, desaroyonan pa cu ROPV y infrastructura di Aruba y por ultimo a toca e tema di e plan cu tin pa cu dump y procesa sushi na Aruba. KvK a discuti cada un di e topiconan cu fraccion di AVP y a haci diferente remarke y preguntanan critico p’asina por haya un bista riba con fraccion di AVP ta opina riba esakinan.
Fraccion di AVP di su banda a trece dilanti kico e situacion ta actualmente y kico e plan di accion ta di banda di fraccion di AVP.
E reunion a culmina cu esnan presente indicando cu e intercambio di opinion y ideanan treci dilanti ta hopi interesante y lo bay tuma e pasonan necesario pa por formalisa nan pa e bienestar general di Aruba.
KvK ta recorda un y tur rib’e fecha cu e debatenan lo tuma lugar cu ta diahuebs, 8 juni 2017 y diahuebs, 17 di augustus 2017. E debatenan lo ser transmiti en bibo via TeleAruba. Pronto KvK lo comparti mas informacion encuanto e debatenan.


text:
Willemstad—Ayera 9ordi mahinta a kuminsa trata e kaso di apelashon contra GerritSchotte I Cicely Van der Dijs riba e sentencia ku nan a risibi dia 11 di mart 2016 di korte di promeinstante. Esaki a tumaluga den presensia di e 3 Wesnan, mr. G.C.C. Lewin, Mr. P.A.H Le Maireipresidi pa wesmr. D. Radder. Representashon di Ministerio Publiko tabatana mesa Mr. Gert Rip iprokurador General Mr. Angela. Edefensatabata den man di untim di abogado konsistiendo di e duo/ pareha Knoops, esta senor mr. G.G.J Knoops (Geert-Jan), senora mr. Cary Knoops-Hamburger, I señora Marije Vaders. Abogado nan a bini na palabra, mustrando nan ta diferensia di opinion riba e konklushonnan di MinisterioPubliko pa loke ta trata e akusashon nan tokante falsifikashon di sierto resibunan pa kua e akusashon nan di froude. E abogado ainsisti ku e analise di parti di Ministerio Publiko den e kaso aki no ta korekto. Segun e abogado lo hasi investigashon pa loke ta trata aspektonan digital ku e reshershinan digital a atende kune.
Abogado Sr. Knoops a splikatokante e diferenteinvestigashonnanku ta andando. E innvestigashonnan ta pa kontraarestáalegashonnaniakusashonnan di OM iKorte:
Invetigashonanandando
1. Investigashon digital di huella kaminda lo tende 6 eksperto
2. Investigashon di akountent forensiko
3. Finansiamentu di partido politiko’
4. Investigashon penal ku e defense mes a hasi
5. Interpol/uso di passport horta
Durante petishon e gabinete di Abogado a pidi pa hanja 3w pa 4 luna mas di tempu pa asinakonklui nan investigashon, yakomo nan ta un timnobo den e kasoaki. Loke ta remarkable ta ku e abogado a bisaku e kasokontraSchotteainisiakomo un misteriodebiku tin bastadokumnetonanku a disperse. Henter e kaso a inisiadespueskuunmensahe a drenta for di Italia paKorsou. Pero segun e abogado e email akia disperse. Mas aleuabogadomr. Geert Jan Knoops ahasipetishon pa skuchaalguntestigu den e kasoaki. Tambenan a disididikonsultaalgunekspertoribapraktikanan di finansiamentu di partidonanpolitiko. Tambenankekucha 3 testigu den e kasoaki, Edsel Gumbs, Kenneth Dambruck I Stella van Rijn. Segunabogadomr.Knoops a pidiuniversidat di Utrecht den persona di dr. van Rossum pa hasi den e kaso di Schottei van der Dijs un mesuninvestigashonparesidonaesun di dr. Boersema. Schottenasuturno a bisaku e I Cicely ta inosente. Ku anteriormentenan a hasiuzo di nan derecho di kedaketudebiku ta esaki nan konsehero anterior a indikana nan. Mas aleu e la bisakunantabataspanta di e maneraku a trata nan. Pero kuaworsinan ta baipapia. Dia 16 di November MinisterioPubliko lo bisasi ta bai di akuerdokuloke defense a pidi. E diaei lo dunaunfecha pa e kasosukontenido.


text:
ZURICH.—E delantero argentino Sergio Agüero a konsiderá ku su kompatriota Lionel Messi mester bira ganador di e premio The Best, ku djaluna awor FIFA lo otorgá.
Agüero, ku ta militá den Manchester City di e Liga di Inglatera ta kere ku e atakante di Barcelona meresé di ser kondekorá pa motibu di su kualidatnan riba tereno di wega, pasobra for di su punto di bista e ta riba e otronan.
“E ta riba tur, inkluso riba esnan nominá”, Agüero a splika durante un entrevista ku FIFA, refiriendo na e dos otro elementonan ku ta kompletá e trio, e portugues Cristiano Ronaldo i e franses Antoine Griezmann.
“Mi no ta bisa esei pasobra e ta mi amigu. Mi ta kompartí entrenamentu kuné mi ta mir’é bibu. E ta hasi kosnan ku mi no ta mira otronan hasi. E ta e mihó di tur, el a enfatisá..
Ámbos atakante ta kompartí vestuario den e selekshon argentino i huntu a bira kampion mundial den e kategoria sup 20, a kompartí un título olímpiko i disputá vários final ku e selekshon mayó.
Pa e motibu ei Agüero sa di e kalidat futbolístiko di Messi, di kende e ta atmirá su kapasidat pa aselerá e bala na su pianan i e fasilidat pa definí den kareda. “E ta hasié asina fásil, ta impreshonante. Messi ta e mihó na mundu”.
E hungadó ku lo risibí e premio The Best di FIFA lo ser elihí djaluna awor pa medio di votashon di e tékniko i kapitannan di e selekshonnan nashonal i tambe votashon di periodista i fanátikonan.


text:
Ex Minister Sr. Wever mas dos persona deteni na Venezuela
Den fin di siman a sali for di Aruba boto local cu 3 persona abordo den nan ex Politico Sr Wever e informe ta...
Secretaria di Minister Paul Croes deteni den caso IBIS
Diamars den careda di 7 or mainta autoridad encarga cu e caso special IBIS a haci detencion di un señora S.A cu ta Selma...
Recherchenan di JZP a detene Dj despues di un keho pa...
Diaranson durante dia recherchenan di JZP a haci detencion di e cabayero O.Jansen cu ta un locutor conoci na Aruba y asta como Mc....
Onder Inspecteur D. deteni pa casonan serio den Cuerpo Policial
Pa hopi aña caba tin varios keho a keda entrega na departamento concerni di Cuerpo Policial contra un polis. Ta trata di un onder...
Agente policial ta fayece despues di a keda seriamente agredi
Dialuna anochi e informe ta drenta for di hospital cu e hoben polis masculino di fam Ruiz a fayece. E ta e polis cu...
M.Vrolijk di 58 aña localisa sin bida den lama na Boca...
Diadomingo den careda di 11’or mainta central di polis a keda informa cu tin un curpa ta drief na e costa banda di Boca...
Durante buskeda nacional a bin haya un otro mucha cu tabata...
Diadomingo mainta, mr. Andin Bikker a sali di centro di Husticia an Macuarima, caminda el a reuni cu Alto Mando Policial, pa asina e...
Otro persona ilegal gara na cas di minister Paul Croes
Den caso di detencion di Minister di Labor, Asuntonan Social y di Hubentud, Procurador General, mr. Alexander van Dam, ta splica mas den di...
Señora cu a bebe orange juice venena a fayece
Riba un 22 November pasa di 11’or di anochi a keda registra un caso na San Nicolas caminda un famia lo a bebe juice...
Opinion di esun cu kier sa mas: Gerencia di 297 ta...
“No ta tur cos ta di papia y no ta loke ser papia mester kere” ta mihor dicho cu nos por conclui pa e...
Mientras cu ABC y piscadonan local ta bringa otro, ciudadanonan Asiatico...
Ultimo dianan, por a ripara cu tin un tiramento di palabra ariba rednan social, entre piscadobab local y Sr. Greg Peterson, di Aruba Birdlife...
Lista di nombernan pa Parlamentario ta segun orden alfabetico
Riba rednan social por a tuma nota di e lista di e nomber di e parlamentarionan ta riba orden alfabetico y segun secuencia di...
Directora di Censo no ta dispuesto mas di organisa eleccion cu’n...
Tabata tin hopi critica relaciona cu e tardansa di cierto urnanan cu a tarda pa drenta. Directora di Censo, Sra. Sharine Luydens, a splica...
Sospechoso caso asesinato Jaburibari busca pa husticia Canades
E caso di e asesinato di e Chines Canades na Jaburibari, tin un rabo hopi largo su tras cu ta end up te den...
Un Polis femenino a forsa un amigo pa haci denuncia falso...
Diaranson pasa di 11’or di anochi recherche a bishita un cas na Julianastraat despues cu un amistad di Petrotchi a entrega keho contra di...
Polisnan lo haya e poder pa cuminsa controla personanan indocumenta
Hopi biaha polis ta constata ora di tene control di trafico, cu persona ta indocumenta, cu e procedura ta algo cu ta stroba. Minister...
Mucha di 5 aña maltrata seriamente door di mayor diaranson a...
Diaranson anochi un mama ta yega centro medico cu un criatura di 5 aña cu basta golpi na cabes. Segun e version di e...
Hospital ta broma cu bunita comunicado, mientras bida di hende ta...
Dialuna anochi e informe ta drenta cu e conocido hoben Wouter de Ruijter ta fayece den careda di 9 or di anochi na hospital....
Departamento di Impuesto lo cuminsa controla esunnan cu haci negoshi riba...
Pakico ami tin cu cumpli cu ley y otro no ta loke ta ser papia den comercio pa cu e tema di hacimento di...
Victima ta denuncia cu polis di alto rango a bofte den...
Giovanni Helder ta un tata hoben cu a haya su mes envolvi den un problema cu en realidad e no tabata tin nada di...


text:
CAPITULO BINTI
“Mi Ta Kere”
1. Con Marta tabata sintie, y dicon?
MARTA tabata blo mira e graf di su ruman su dilanti: un cueba seya cu un piedra. E tabata sinti un tristeza profundo. E no por a kere cu su ruman stima Lazaro no t’ey mas. E cuater dianan aki cu a pasa, for di momento cu Lazaro a hala su ultimo rosea, tabata dianan largo di tristeza y di hopi bishita di condolencia.
2, 3. (a) Con Marta lo a sintie ora el a mira Hesus? (b) Kico e palabranan di Marta a revela?
2 Y awor, Hesus, e amigo mas stima di su ruman Lazaro, tabata dilanti di Marta. Probablemente Marta a bira mas tristo ainda ora el a mira Hesus, pasobra e tabata e unico persona na mundo cu por a salba su ruman. Pero toch Marta a haya un consuelo ora el a papia cu Hesus, eynan na rand di e pueblito Betania. Despues di un rato cu e tabata hunto cu Hesus, el a cuminsa sinti su mes mas mihor. Hesus su mirada cariñoso y su compasion profundo a anim’e manera semper. El a haci Marta algun pregunta cu a yud’e concentra riba su fe y su speransa den e resureccion. E combersacion aki a pone Marta expresa un di su declaracionnan di mas importante: “Mi ta kere cu abo ta Cristo, e Yiu di Dios, Esun cu mester a bin na mundo.”—Juan 11:27.
3 Manera e palabranan ey ta mustra, Marta tabata un muher cu un fe remarcabel. E poco cu Bijbel ta bisa tocante dje ta siña nos algun les valioso cu por fortalece nos fe. Laga nos repasa e prome biaha cu Bijbel ta menciona Marta.
“Ansha y Preocupa”
4. Ki relacion Marta y su famia tabatin cu Hesus?
4 Nos tin cu bay bek lunanan prome na Betania. Lazaro tabata na bida ainda y bon di salud, y e tabata prepara pa ricibi e persona di mas importante na su cas: Hesucristo. Lazaro, Marta y Maria tabata tres ruman adulto cu tabata biba hunto. Algun experto riba tereno di Bijbel ta kere cu Marta tabata e ruman mayo, ya cu e tabata sirbi como anfitrion y tabatin biaha a ser menciona prome. (Juan 11:5) Nos no sa si un di nan tres a yega di casa. En todo caso, nan tabata hopi bon amigo di Hesus. Durante Hesus su sirbishi na Judea, caminda el a haya hopi oposicion, e tabata keda na nan cas. Sin duda, Hesus tabata hopi contento cu cerca nan e por a haya paz y sosten.
5, 6. (a) Dicon Marta tabata hopi ocupa durante Hesus su bishita? (b) Maria a probecha di ki oportunidad unabes cu Hesus tabata cerca nan?
5 Marta principalmente, tabata esun cu a crea un ambiente agradabel y hospitalario den cas. E tabata un muher diligente y balente cu tabata constantemente ocupa. Esey tabata e caso tambe ora Hesus tabatin cu bin bishita nan. Mesora Marta a plania un comemento special pa su distinguido huesped, kende kisas lo a bin cu algun amigo tambe. Hospitalidad tabata hopi importante den e tempo ey. Ora un huesped yega, nan a cumind’e cu un sunchi, kita su sandalia, laba su pia y hunta su cabes cu azeta perfuma refrescante. (Lesa Lucas 7:44-47.) Nan tabata haci tur cos pa e huesped sinti su mes na cas.
6 Marta cu Maria tabatin hopi trabou di haci relaciona cu Hesus su bishita. Maria, kende tin biaha ta ser considera como mas sensitivo y pensativo cu Marta, siguramente a yuda su ruman na cuminsamento cu e preparacionnan. Pero unabes cu Hesus a yega, cos a cambia. Hesus a probecha di e ocasion aki pa siña e hendenan presente e berdad, y el a hacie na un manera maestral! Contrario na e lidernan religioso di su tempo, Hesus a respeta hende muher, y gustosamente el a siña nan tocante e Reino di Dios, e tema di su predicacion. Maria, entusiasma pa e oportunidad aki, a cay sinta na pia di Hesus y no a perde ni un palabra.
7, 8. Dicon Marta a bira asina ansha, y con el a expresa esey finalmente?
7 Nos por imagina con nervioso Marta a cuminsa bira. Cu tur e platonan cu e tabatin pa prepara y tur e otro cosnan di atende pa su invitadonan, el a bira mas y mas ansha y preocupa. Segun cu e tabata core bay bin, e tabata mira su ruman muher sinta eynan sin ta yud’e cu nada. Lo no sorprende nos si el a cunsumi, hala rosea hopi grandi y cera su cara cada biaha cu el a cana pasa banda di Maria. E so no por a haci tur e trabou aki!
8 Finalmente, Marta no por a wanta mas, y el a explota. El a interumpi Hesus, bisando: “Señor, bo no ta mira cu mi ruman ta laga mi so atende tur cos? Bis’e bin yuda mi anto.” (Luc. 10:40) E palabranan ey tabata fuerte. Varios Bijbel ta traduci su pregunta asin’aki: “Señor, no ta importa bo ...?” Anto despues cu el a bisa esey, el a pidi Hesus corigi Maria, esta, mand’e bay sigui haci su trabou.
9, 10. (a) Con Hesus a contesta Marta? (b) Dicon nos sa cu Hesus no a menosprecia tur e esfuerso cu Marta a haci pa prepara un bankete?
9 Hesus su contesta probablemente a sorprende Marta, mescos cu el a sorprende hopi hende cu despues a lesa e relato ey den Bijbel. Cu un tono cariñoso Hesus a contest’e: “Marta, Marta, bo ta ansha y preocupa cu hopi cos. Ma poco cos ta necesario, of hasta un so. Pa loke ta Maria, el a scoge e mihor parti, y lo no kita esey for di dje.” (Luc. 10:41, 42) Kico Hesus tabata kiermen? Acaso e tabata acusa Marta di ta stima cos material mas cu Dios? Of el a menosprecia tur e esfuerso cu Marta tabata haci pa prepara un bon cuminda?
10 No. Hesus por a mira bon cla cu Marta a haci tur e trabou ey cu amor y bon intencion. Ademas, Hesus no a haya cu un muestra di hospitalidad cu a encera hopi cos di come y di bebe riba su mes tabata algo malo. Mas prome, gustosamente el a disfruta di “un bankete grandi” cu Mateo a organisa na su cas p’e. (Luc. 5:29) E problema no tabata e comemento cu Marta tabata prepara, sino su prioridadnan. Marta a concentra asina tanto riba preparacion di su bankete cu el a perde for di bista loke tabata mas importante. Kico esey tabata?
Hesus a aprecia Marta su hospitalidad y tabata sa cu el a haci esey cu amor y bon intencion
11, 12. Con Hesus a corigi Marta?
11 Hesus, e Yiu unigenito di Jehova Dios, tabata den cas di Marta pa siña hende e berdad. Nada por tabata mas importante cu esey, ni sikiera e delicioso bankete y e preparacionnan cu Marta a haci. Hesus sin duda a haya duele cu Marta tabata perde e oportunidad unico aki pa fortalece su fe, pero toch el a laga Marta mes dicidi kico e ta scoge. * Pero tabata di mas si pa Marta pidi Hesus obliga Maria pa e tambe perde e oportunidad di siña e berdadnan ey.
12 Pesey Hesus a corigi Marta bondadosamente: El a ripiti su nomber suavemente y pa calm’e a sigur’e cu no tabatin nodo di bira “ansha y preocupa cu hopi cos.” Un cuminda simpel di un of dos plato lo tabata suficiente, specialmente si e tabata acompaña pa un bankete spiritual. Pues, di ningun manera Hesus lo no a kita for di Maria “e mihor parti” cu el a scoge, esta, di sinta scuch’e!
13. Kico nos por siña for di loke Hesus a bisa Marta?
13 Loke a pasa na cas di Marta tin lesnan valioso pa siguidornan di Cristo awe. Por ehempel, nos no mester laga nada stroba nos di satisface nos “necesidad spiritual.” (Mat. 5:3) Claro cu nos kier imita Marta su generosidad y su spirito diligente, pero nos lo no kier bira asina “ansha y preocupa” cu e aspectonan menos importante di hospitalidad cu nos ta perde lo mas importante. E motibo principal pakico nos ta asocia cu nos rumannan no ta pa gosa di e cuminda cu lo sirbi, sino pa comparti donnan spiritual y pa por tin un intercambio di estimulo. (Lesa Romanonan 1:11, 12.) Un ocasion asina por ta hopi edificante hasta si nos sirbi e cuminda di mas simpel.
Nan A Haya Nan Ruman Stima Bek
14. Dicon nos por ta sigur cu Marta a acepta e coreccion di Hesus?
14 Acaso Marta a acepta Hesus su conseho bondadoso y a siña for di dje? Aparentemente cu si, pasobra den e introduccion di e relato emocionante tocante Lazaro, apostel Juan ta recorda nos: “Awor bon, Hesus tabata stima Marta y su ruman muher y Lazaro.” (Juan 11:5) Esaki tabata varios luna despues di Hesus su bishita na Betania, describi anteriormente. Claro cu Marta no a keda rabia cu Hesus pasobra Hesus a conseh’e. Al contrario, el a acepta e coreccion di buena gana. Den esaki tambe Marta a pone un excelente ehempel di fe pa nos, pasobra cua di nos no tin mester di poco coreccion de bes en cuando?
15, 16. (a) Kico Marta casi sigur a haci ora su ruman a bira malo? (b) Dicon Marta y Maria su speransa a caba na nada?
15 Ora Lazaro a bira malo, Marta casi sigur a dedica su mes na cuid’e. El a haci tur loke e tabata por pa su ruman haya alivio y bira bon. Toch Lazaro su salud a sigui bay atras. Su ruman muhernan a keda casi nonstop na su lado pa cuid’e. Cuanto biaha Marta lo no a wak e cara bleek di su ruman y corda riba e hopi añanan cu nan a pasa hunto, compartiendo alegria y pena?
16 Ora Marta y Maria a mira cu nan no por a haci nada mas pa Lazaro, nan a manda un mensahe pa Hesus. E tabata predica na un distancia di dos dia di biahe for di nan. Nan mensahe tabata simpel: “Señor, bo amigo stima ta malo.” (Juan 11:1, 3) Nan tabata sa cu Hesus a stima nan ruman, y nan tabata convenci cu e lo a haci tur su posibel pa yuda su amigo. Pero nan speransa cu Hesus lo a yega na tempo a caba na nada: Lazaro a muri.
17. Kico a laga Marta confundi, y con el a reacciona ora el a tende cu Hesus tabata yegando nan pueblito?
17 Marta y Maria a yora e morto di nan ruman homber y a haci e preparacionnan pa su entiero. Nan a ricibi hopi bishita di hende di Betania y bisindario. Pero ainda nan no a tende nada di Hesus. Segun cu dianan tabata pasa, Marta siguramente lo a keda mas y mas confundi pa esey. Por fin, cuater dia despues cu Lazaro a muri, Marta a tende cu Hesus tabata yegando nan pueblito. Cu e vigor cu semper el a demostra, hasta den e momento dificil aki di su bida, Marta a lanta mesora y a sali bay topa Hesus sin bisa Maria nada.—Lesa Juan 11:18-20.
18, 19. Marta a expresa ki speransa, y dicon su fe tabata remarcabel?
18 Ora Marta a mira su Maestro, el a expresa e pensamento cu a tormenta e dos ruman muhernan tur e dianan ey: “Señor, si bo tabata akinan, mi ruman lo no a muri.” Pero a pesar di tur cos, Marta no a perde fe ni speransa, pasobra el a sigui bisa: “Y toch te ainda mi sa cu tur loke bo pidi Dios, Dios lo duna bo.” Mesora Hesus a bisa algo pa fortalece su fe: “Bo ruman lo lanta for di morto.”—Juan 11:21-23.
19 Marta a kere cu Hesus tabata papia tocante e resureccion den futuro, pesey el a contest’e: “Mi sa cu lo e lanta den e resureccion riba e ultimo dia.” (Juan 11:24) Su fe den e siñansa ey tabata remarcabel. Algun lider religioso hudiu, e saduceonan, tabata nenga cu lo bay tin un resureccion, a pesar cu e Palabra di Dios ta siña esey bon cla. (Dan. 12:13; Mar. 12:18) Pero Marta tabata sa cu Hesus si a siña hende tocante e speransa di resureccion y hasta a resucita varios persona, aunke niun di nan no tabata morto pa asina tanto dia manera Lazaro. Marta naturalmente no tabata sa kico lo a bay pasa.
20. Kico nos ta siña for di e palabranan di Hesus y Marta na Juan 11:25-27?
20 Hesus e ora ey a haci un declaracion inolvidabel cu ta confirma cu Jehova Dios a duna su Yiu e autoridad pa den futuro e resucita hende na un escala mundial. Hesus a bisa: “Ami ta e resureccion y e bida.” Anto el a puntra Marta: “Bo ta kere esaki?” Marta e ora ey a contest’e loke nos a trata na principio di e capitulo aki. E tabatin fe cu Hesus tabata e Cristo, of Mesias, cu e tabata e Yiu di Jehova Dios y cu e tabata esun cu e profetanan a anuncia cu lo a bin na mundo.—Juan 5:28, 29; lesa Juan 11:25-27.
21, 22. (a) Con Hesus a revela su sintimento pa hende cu ta yora morto di un ser keri? (b) Describi e resureccion di Lazaro.
21 Jehova Dios y su Yiu Hesucristo ta aprecia hende cu tin fe manera di Marta? Loke Marta a mira tuma luga poco despues ta contesta esey claramente. Marta a core bay busca su ruman muher. Despues el a mira con conmovi Hesus a keda ora el a papia cu Maria y tur e bishitantenan cu tabata compañ’e. Tambe Marta a mira e lagrimanan di Hesus ora cu el a expresa su tristeza profundo pa e dolor cu morto ta causa. Ademas, el a tende Hesus duna ordo pa kita e piedra cu tabata tapa e graf di su ruman.—Juan 11:28-39.
22 Marta, kende semper tabata hopi realistico, a protesta cu e curpa mester tabata hole malo caba pasobra ya Lazaro tabatin cuater dia morto. Hesus a bis’e: “Mi no a bisa bo cu si bo kere lo bo mira e gloria di Dios?” Marta a kere, y en berdad el a mira e gloria di Jehova Dios. Na e momento ey mes Jehova a duna su Yiu poder pa resucita Lazaro! Loke a sosode e ora ey lo mester a keda graba den Marta su memoria pa resto di su bida: e ordo cu Hesus a duna, “Lazaro, bin pafo!”; e zonidonan leve for di e cueba segun cu Lazaro a lanta para y, lora den paña di morto, a cana pocopoco bin pafo; e ordo cu Hesus a duna pa “los e pañanan for di dje y lag’e bay”; y naturalmente, e abraso fuerte di e tres rumannan cu tabata super contento. (Lesa Juan 11:40-44.) Marta su tristeza a disparce completamente!
23. Kico Jehova y Hesus kier haci pa bo, pero kico abo tin cu haci?
23 E relato aki ta mustra cu e resureccion di e mortonan no ta djis un ilusion; e ta un siñansa biblico cu ta duna consuelo y cu a keda comproba pa echonan real. (Job 14:14, 15) Jehova y su Yiu gusta recompensa e fe di nan sirbidornan, manera nan a haci den e caso di Marta, Maria y Lazaro. Nan tin hopi recompensa warda pa bo tambe si bo cultiva un fe fuerte.
“Marta Tabata Sirbi Nan”
24. Kico ta e ultimo cos cu Bijbel ta bisa di Marta?
24 Despues di esaki Bijbel ta menciona Marta un biaha so mas. Tabata un siman prome cu Hesus su morto. Hesus tabata sa ki sufrimento tabata ward’e, y atrobe el a busca trankilidad den cas di su amigonan na Betania. Di eynan el a cana e tres kilometernan pa yega Jerusalem. Na Betania, Hesus cu Lazaro tabata comiendo na cas di Simon e leproso, y eynan nos ta haya e ultimo bista di nos personahe: “Marta tabata [esun cu a] sirbi nan.”—Juan 12:2.
25. Dicon ruman muhernan manera Marta ta un bendicion pa congregacionnan awe?
25 Esey ta net un cos pa Marta! E prome biaha cu nos ta lesa di dje den Bijbel, e tabata traha, y e ultimo biaha cu ta mencion’e ainda nos ta hay’e ta traha, haciendo su best pa percura pa otro hende. Awe, ruman muhernan manera Marta ta un bendicion pa e congregacion cristian. Semper tal ruman muhernan generoso y trahador ta demostra nan fe den Jehova ora nan ta traha duro p’e y yuda otro hende. Marta a keda demostra su fe di e manera ey? Muy probablemente cu si. Y ta bon mes, pasobra e fe ey lo a yud’e persevera a pesar di obstaculo cu lo a presenta den su bida despues.
26. Con Marta su fe a yud’e?
26 Un par di dia despues, Marta a enfrenta e morto teribel di su Maestro stima Hesus. E mesun hipocritanan asesino cu a mata Hesus a purba di mata Lazaro tambe, ya cu pa motibo di su resureccion hopi hende tabata pone fe den Hesus. (Lesa Juan 12:9-11.) Y naturalmente morto, cu tempo, a kibra e banchi di cariño cu tabata uni Marta cu su dos rumannan. Nos no sa con of ki tempo esey a sosode, pero nos por ta sigur cu e fe precioso di Marta a yud’e persevera te na fin di su bida. Esta un bon ehempel di fe pa cristiannan awe!
^ par. 11 Den e sociedad Hudiu di prome siglo, hende muher por lo general no tabatin mag di ta presente ora un maestro tabata duna enseñanza. Hende muher tabata concentra mas riba siña haci tareanan di cas. Kisas pesey pa Marta tabata hopi straño pa mira su ruman muher sinta na pia di un maestro pa siña for di dje.


text:
CAPITULO 10
‘Sea Imitado di Dios’ den Uzo di Bo Poder
1. Den ki trampa sutil hende imperfecto ta cai facilmente?
“NO TIN poder sin un trampa scondi.” E palabranan ei di un poeta di siglo 19 ta hala atencion na un peliger sutil: mal uzo di poder. Lamentablemente, hende imperfecto ta cai facilmente den e trampa aki. En berdad, atrabes di historia ‘hende a eherce autoridad riba otro hende pa su daño.’ (Eclesiastes 8:9) Uzo di poder sin amor a resulta den hopi sufrimento humano.
2, 3. (a) Kico ta remarcabel tocante e manera cu Yehova ta uza su poder? (b) Den ki sentido nos por tin poder, y con nos mester uza e poder ei semper?
2 Pero no ta remarcabel cu Yehova Dios, kende tin poder sin limite, nunca ta haci mal uzo di e poder ei? Manera nos a nota den e capitulonan anterior, semper e ta uza su poder—sea pa crea, pa destrui, pa proteha of pa restaura—na harmonia cu su propositonan amoroso. Ora nos medita riba con e ta eherce su poder, nos ta sinti nos impulsa pa hala serca dje. Esei, na su turno, por motiva nos pa ‘bira imitado di Dios’ den e manera cu nos ta haci uzo di poder. (Efesionan 5:1) Pero ki poder nos como ser humano insignificante ta posee?
3 Corda cu hende a ser crea den e “imagen” y semehansa di Dios. (Genesis 1:26, 27) Pesei, te na cierto grado, nos tambe tin poder. Nos tin poder den sentido cu nos ta capas pa traha, of pa logra cierto cosnan; cu nos por ta den un posicion di control of autoridad riba otro hende; cu nos por influencia otro hende, specialmente esnan cu ta stima nos; cu nos tin forsa fisico of recurso material. E salmista a bisa encuanto Yehova: “Serca bo e fuente di bida ta.” (Salmo 36:9) Pesei, sea directamente of indirectamente, Dios ta e fuente di cualkier poder legitimo cu nos tin. Pesei nos kier uz’e den un manera cu ta agrad’e. Con nos por haci esei?
Amor Ta e Clave
4, 5. (a) Kico ta e clave pa uza poder na un manera corecto, y con e ehempel di Dios mes ta demostra esaki? (b) Con amor lo yuda nos uza poder na un manera corecto?
4 E clave pa uza poder na un manera corecto ta amor. E ehempel di Dios mes no ta demostra esaki? Corda e analisis di Capitulo 1 di Dios su cualidadnan principal, esta, poder, husticia, sabiduria y amor. Cua di e cuater cualidadnan aki ta predomina? Amor, pasobra 1 Huan 4:8 ta bisa cu “Dios ta amor.” Si, e esencia mes di Yehova ta amor; amor ta influencia tur loke e ta haci. Pues tur demostracion di su poder ta motiva pa amor, y na final di cuenta, e ta pa beneficio di esnan cu ta stim’e.
5 Amor lo yuda nos tambe uza nos poder na un manera corecto. Al fin y al cabo, Bijbel ta bisa nos cu amor ta “cariñoso” y “no ta busca su propio interes.” (1 Corintionan 13:4, 5) Pesei, amor lo no duna nos espacio pa actua na un manera bruto of cruel cu esnan riba ken nos tin cierto autoridad. En bes di esei, nos lo trata otro hende cu dignidad y pone nan necesidadnan y sintimentonan prome cu esnan di nos.—Filipensenan 2:3, 4.
6, 7. (a) Kico ta temor di Dios, y pakico e cualidad aki lo yuda nos evita di haci mal uzo di poder? (b) Ilustra e conexion entre amor pa Dios y temor di desagrad’e.
6 Amor ta liga cu un otro cualidad cu por yuda nos evita di abusa di poder: temor di Dios. Kico ta e balor di e cualidad aki? “Pa medio di e temor di SEÑOR hende ta keda leu for di maldad”, segun Proverbionan 16:6. Mal uzo di poder sigur ta un di e maldadnan for di cua nos tin cu keda leu. Temor di Dios lo preveni cu nos ta abusa di esnan riba ken nos tin autoridad. Pakico? Pasobra, entre otro, nos ta conciente cu nos ta responsabel na Dios pa e manera cu nos ta trata otro hende. (Nehemias 5:1-7, 15) Pero temor di Dios ta encera mas cu esei. E palabranan di e idioma original pa “temor” hopi bes ta referi na un respet profundo di Dios. Bijbel ta relaciona temor cu amor pa Dios. (Deuteronomio 10:12, 13) E respet profundo aki ta encera un temor saludabel di desagrada Dios—no djis pasobra nos tin miedo di e consecuencianan sino pasobra nos ta stim’e di curason.
7 Pa ilustra esaki, pensa riba e relacion sano entre un mucha chikito cu su tata. E chikitin ta sinti cu su tata tin un interes caloroso y amoroso den dje. Pero e ta conciente tambe di loke su tata ta exigi di dje, y e sa cu su tata lo disiplin’e si e comporta su mes malo. Ma e mucha no ta biba spanta di su tata. Al contrario, e stima su tata hopi y ta gusta haci loke ta agrada su tata. Mescos ta conta pa nos temor di Dios. Door cu nos stima Yehova, nos Tata celestial, nos tin miedo di haci cualkier cos cu lo haci ‘su curason tristo.’ (Genesis 6:6) Mas bien, nos tin gana di alegra su curason. (Proverbionan 27:11) Pesei nos kier uza nos poder na un manera corecto. Laga nos analisa mas aleu con nos por haci esaki.
Den Seno di Famia
8. (a) Ki autoridad e esposo tin den famia, y con e mester eherc’e e autoridad aki? (b) Con un esposo por demostra cu e ta honra su casa?
8 Pensa na prome luga riba e circulo familiar. Efesionan 5:23 ta bisa cu “e esposo ta cabes di e esposa.” Con e esposo mester eherce e autoridad cu Dios a dun’e? Bijbel ta bisa e esposo pa e duna su casa “honor” y pa biba cu ne “cu comprension, manera cu un vaso mas delicado.” (1 Pedro 3:7) E sustantivo Griego traduci “honor” ta nifica “prijs, balor, . . . respet.” Den algun caso a traduci e palabra aki como “regalo” y “precioso.” (Echonan 28:10, BPK; 1 Pedro 2:7) Un esposo cu ta honra su casa hamas lo maltrat’e fisicamente; ni lo e no humiy’e, ridiculis’e y lag’e sinti su mes indigno. Al contrario, e ta reconoce su balor y ta trat’e cu respet. E ta demostra cu echo y palabra—den priva y den publico—cu e ta precioso den su bista. (Proverbionan 31:28) Di e forma ei e esposo ta gana no solamente e amor y respet di su esposa sino, mas importante ainda, Dios su aprobacion.
9. (a) Ki poder e esposa tin den famia? (b) Kico por yuda un esposa uza su habilidadnan pa apoya su casa, y cu ki resultado?
9 E esposa tambe tin cierto poder den famia. Bijbel ta papia di mohenan deboto cu, sin bai contra e autoridad di nan casa, a tuma iniciativa pa eherce un bon influencia riba nan casa of pa yuda nan evita di faya den huicio. (Genesis 21:9-12; 27:46–28:2) Kisas e esposa ta mas inteligente cu su casa, of kisas e tin otro cualidadnan cu e homber no tin. Toch, e mester “respeta” su esposo y “sea sumiso” na dje “manera na Señor.” (Efesionan 5:22, 33) Ora e esposa tin e meta di agrada Dios, esei por yud’e uza su habilidadnan pa apoya su casa en bes di rebah’e of purba domin’e. Un “mohe sabi” asina ta coopera estrechamente cu su esposo pa edifica e famia. Asina lo e mantene pas cu Dios.—Proverbionan 14:1.
10. (a) Ki autoridad Dios a duna mayornan? (b) Kico e palabra “disiplina” ta nifica, y con mester duna disiplina? (Mira tambe nota na pia di pagina.)
10 Tambe Dios a duna mayornan autoridad. Bijbel ta spierta: “Tatanan, no proboca boso yiunan na rabia, ma lanta nan den e disiplina y instruccion di Señor.” (Efesionan 6:4) Den Bijbel, e palabra “disiplina” por nifica “educacion, formacion y instruccion.” Yiu tin mester di disiplina; ora nan haya guia, restriccion y limitenan bon cla, nan ta desaroya bon. Bijbel ta relaciona tal disiplina, of instruccion, cu amor. (Proverbionan 13:24) Pesei, e “bara” di disiplina nunca mag hiba na maltrato fisico of emocional. * (Proverbionan 22:15; 29:15) Un mayor cu ta disiplina su yiu na un manera rigido of cruel, sin sentido di amor, ta abusando di su autoridad como mayor, y esei por kibra e animo di e mucha. (Colosensenan 3:21) En cambio, un disiplina balansa cu ser duna corectamente ta yuda e yiu compronde cu su mayornan ta stim’e y cu nan tin interes den e clase di persona cu e ta birando.
11. Con yiunan por uza nan poder na un manera corecto?
11 Kico di e yiunan? Con nan por uza nan poder na un manera corecto? “Gloria di hende jong ta nan forsa”, segun Proverbionan 20:29. Sin duda, e miho manera cu hobennan por uza nan energia y vigor ta den sirbishi di nos “Creador.” (Eclesiastes 12:1) Hobennan mester corda cu nan accionnan por afecta e sintimento di nan mayornan. (Proverbionan 23:24, 25) Ora yiunan obedece nan mayornan temeroso di Dios y sigui un caminda recto, esei ta alegra curason di nan mayornan. (Efesionan 6:1) Un conducta asina ta “agradabel na Señor.”—Colosensenan 3:20.
Den Congregacion
12, 13. (a) Con ancianonan mester mira nan autoridad den e congregacion? (b) Ilustra pakico ancianonan mester trata e tou cu ternura.
12 Yehova a percura superintendentenan pa hiba delantera den e congregacion cristian. (Hebreonan 13:17) E hombernan capasita aki mester uza e autoridad cu Dios a duna nan pa yuda nan rumannan y pa contribui na e bienestar di e tou. E posicion cu ancianonan tin ta duna nan derecho di domina nan rumannan? Di ningun manera! Ancianonan mester tin un punto di bista balansa y humilde di nan papel den e congregacion. (1 Pedro 5:2, 3) Bijbel ta bisa superintendentenan pa “pastorea e congregacion di Dios, cua el a cumpra cu e sanger di su propio Yiu.” (Echonan 20:28, NW) Esaki ta un motibo di peso pa trata cada miembro di e tou cu ternura.
13 Nos por ilustr’e den e siguiente manera. Un bon amigo ta pidi bo cuida un cos di hopi balor p’e. Bo sa cu bo amigo a paga un prijs halto pa e articulo. Lo bo no trat’e cu delicadesa y cu hopi cuidou? Mescos tambe Dios a encarga e ancianonan cu e responsabilidad di cuida un pocesion di hopi balor p’e: e congregacion, kende su miembronan ta manera carne. (Huan 21:16, 17) Yehova tin asina tanto cariño pa su carnenan cu el a cumpra nan cu e sanger precioso di su Yiu unigenito, Hesucristo. Yehova a paga e prijs di mas halto pa su carnenan. Ancianonan humilde ta tene esei na mente y ta trata Yehova su carnenan di acuerdo cu esei.
“E Poder di Lenga”
14. Ki poder lenga tin?
14 “Morto y bida ta den e poder di lenga”, segun Bijbel. (Proverbionan 18:21) En berdad, lenga por causa hopi daño. Cua di nos no a yega di sinti e dolor fuerte di un comentario sin consideracion of asta di menosprecio? Pero lenga tin poder di cura tambe. “Lenga di hende sabi ta trece curamento”, segun Proverbionan 12:18. Si, palabranan positivo y alentador por ta manera balsamo calmante y curativo pa curason. Laga nos wak un par di ehempel.
15, 16. Den ki maneranan nos por uza nos lenga pa stimula nos rumannan?
15 Prome Tesalonicensenan 5:14 ta anima nos fuertemente pa “curasha esnan cu ta falta animo.” Si, tin biaha asta fiel sirbido di Yehova por haya nan ta lucha cu depresion. Con nos por yuda e rumannan aki? Elogia nan di curason pa e bon cosnan cu nan ta haci; esei lo laga nan mira cuanto balor nan tin den bista di Yehova. Comparti cu nan e palabranan poderoso di textonan di Bijbel cu ta mustra e gran amor y interes profundo cu Yehova tin den esnan cu ta di “curason kibra” y “di spirito abati.” (Salmo 34:18) Ora nos ta uza e poder di nos lenga pa curasha y consola otro hende, nos ta mustra cu nos ta imitando e Dios di compasion “kende ta consola esnan abati.”—2 Corintionan 7:6.
16 Tambe nos por uza e poder di nos lenga pa duna e estimulo cu otronan tin tanto mester di dje. Un ruman a perde un ser keri den morto? Palabranan di condolencia cu ta expresa nos interes y atencion por consola un curason tristo. Un ruman di edad ta sinti cu ya e no ta conta mas? Palabranan bon scohi por garantisa rumannan di edad cu nan ta util y tin hopi balor. Un ruman ta luchando cu un enfermedad cronico? Palabranan amabel sea via telefon of personalmente por contribui hopi pa lanta e animo di esnan cu ta malo. Esta contento nos Creador lo keda ora nos uza e poder di abla pa expresa palabranan cu ta “bon pa edificacion.”—Efesionan 4:29.
Un manera excelente pa uza nos poder ta door di comparti e bon nobo
17. Den ki manera importante nos por uza nos lenga pa beneficio di otro hende, y pakico nos mester haci esei?
17 E manera mas importante cu nos por uza e poder di lenga ta door di comparti e bon nobo di e Reino di Dios cu otro hende. “No laga di haci bon na esnan cu merece esaki, si ta den bo poder pa hacie”, segun Proverbionan 3:27. Nos tin e obligacion di comparti e bon nobo cu nan, ya cu esaki por salba nan bida. Lo no ta corecto pa tene pa nos mes e mensahe urgente cu Yehova a duna nos generosamente. (1 Corintionan 9:16, 22) Pero te na ki grado Yehova ta spera pa nos participa den e obra aki?
Sirbi Yehova cu ‘Tur Nos Forsa’
18. Kico Yehova ta spera di nos?
18 Amor pa Yehova ta impulsa nos pa participa plenamente den e ministerio cristian. Kico Yehova ta spera di nos den esaki? Algo cu nos tur, sin importa nos circunstancianan di bida, por duna: “Tur loke boso haci, haci boso trabou di curason, como pa SEÑOR y no pa hende.” (Colosensenan 3:23) Ora Hesus a duna e mandamento di mas grandi, el a bisa: “Stima SEÑOR bo Dios cu henter bo curason, y cu henter bo alma, y cu henter bo mente, y cu tur bo forsa.” (Marco 12:30) Si, Yehova ta spera pa cada un di nos stim’e y sirbie cu henter nos alma.
19, 20. (a) Siendo cu alma ta encera e curason, mente y forsa, pakico Marco 12:30 ta menciona e otro facultadnan aki riba nan mes? (b) Kico ta nifica sirbi Yehova di henter alma?
19 Kico kiermen sirbi Dios di henter alma? Alma ta referi na e persona completo, cu tur su habilidadnan fisico y mental. Ya cu alma ta encera e curason, mente y forsa, pakico Marco 12:30 ta menciona cada un di e otro facultadnan aki riba nan mes? Pensa riba e siguiente ilustracion. Den tempo di Bijbel, un persona por a bende su mes (su alma) como esclabo. Pero kisas e esclabo no tawata sirbi su doño di henter curason; talbes e no tawata uza tur su forsa of tur su capasidad mental pa sirbi e interesnan di su doño. (Colosensenan 3:22) Pesei, evidentemente Hesus a menciona e otro facultadnan aki pa enfatisa cu nos no mester tene nada atras den nos sirbishi na Dios. Sirbi Dios cu henter nos alma ta nifica duna di nos mes, uzando e maximo capasidad di nos forsa y energia den su sirbishi.
20 Sirbi di henter alma ta nifica cu nos tur mester dedica e mesun cantidad di tempo y energia den sirbishi? Esei sigur no ta posibel, pasobra cada ken su circunstancianan y habilidadnan ta diferente. Por ehempel, un hoben cu bon salu y resistencia fisico lo por dedica mas tempo den e trabou di predica cu un ruman cu debi na su edad no tin dje tanto energia ei. Un ruman soltero cu no tin obligacion di famia lo por haci mas cu un otro cu tin cu percura pa su famia. Si nos tin e forsa y circunstancianan cu ta permiti nos haci hopi den sirbishi, nos mester ta masha gradicido! Claro cu nos lo no kier tin un spirito critico y cuminsa compara nos mes cu otro rumannan den e asunto aki. (Romanonan 14:10-12) Mas bien, nos kier uza nos forsa pa anima otro rumannan.
21. Kico ta e manera mas miho y mas importante pa uza bo poder?
21 Yehova a pone e ehempel perfecto den uza poder na un manera corecto. Nos kier imit’e te caminda nos imperfeccion humano ta permiti nos. Nos por uza nos poder na un manera corecto door di trata esnan riba ken nos tin cierto autoridad cu dignidad. Ademas, nos kier traha di henter alma den e obra di predica e mensahe cu Yehova a encarga nos cu ne, y cu por scapa bida di hende. (Romanonan 10:13, 14) Corda cu Yehova ta keda contento ora bo duna tur loke abo—bo alma—por duna. Bo curason no ta impulsa bo pa bo haci tur loke ta na bo alcanse pa sirbi un Dios asina comprensivo y amoroso? No tin un manera mas miho of mas importante pa uza bo poder.
^ par. 10 Den tempo di Bijbel, e palabra Hebreo pa “bara” tawata nifica un pida palo of un baston manera esun cu un wardado di carne tawata uza pa guia su carnenan. (Salmo 23:4) Mescos tambe, e “bara” di autoridad di mayor ta duna idea di un guia amoroso, no castigo cruel of bruto.


text:
Mama di Zinnia: Dios ta bisti piyama pero NO ta drumi
Awe diasabra mainta, famia Croes hunto cu abogado mr. Sven Faarup a organisa un conferencia di Prensa pa splica mas ainda di decision di...
Autonan para na Sultan un biaha mas blanco pa ladron
Ta manera algo cu ta sumamente na moda, a tuma luga un biaha mas kibramento di bentana di auto.Hendenan den vecindario ta sumamente...
SPA cu felicitacion pa un trabao bon haci den gara 2 delincuente
Directiva di sindicato SPA kier a manda un pabien enorme pa tur e coleganan cu den e dianan aki a traha asina duro cu...
A detene sospechosonan di atraco y intento di violacion
Awe Diamars pa 10:16am a detene dos homber sospechoso na altura di ex Millennium Palm Beach. Nan tabata sinta den un auto marca Suzuki,...
Asistencia pa homber burachi benta canto di caminda
Diadomingo algo pasa di 9:40pm a bati alarma pa un homber benta canto di caminda y cu no tabata reacciona. Polis y Ambulance a...
Homber burachi no a scapa di polis
Awe diadomingo, polis tabata tin su mannan yen di trabao. No solamente na San Nicolas, mirando cu tabata tin parada di blaas, pero tambe...
Chauffeur di Toyota a zwaai boter riba auto di Rusty
Diadomingo, den careda di 7'or y 25 di anochi, despues cu e parada di blaas a pasa na San Nicolas, tur hende tabata bayendo...
Scooter a dal contra di bicicleta riba rotonde
Diadomingo, pa mas of menos 3'or di atardi, un hoben di 12 aña tabata coriendo cu su bicicleta oranje na altura di e rotonde...
Hit & run cu detencion
Algo pasa di 3'or di diasabra atardi, a manda patruya di Playa na e rotonde di Tanki Leendert, caminda tabatin un auto cu a...
Polis yudando mayornan di yiu deremate
Diaranzon alrededor di 10or di mainta a solicita presencia di un unidad di Polis pa un cas situa na Cumana 3, na Santa Cruz....


text:
Sinku Venezolano i 2 Yu’i di Kòrsou a keda kondena djárason 22 di sèptèmber 2016 dor di Korte pa nan envolvimentu den un kargamentu di 42 kilo di mariwana i 21 kilo di kokaina. Apesar di droga a bin detené nan tambe ku dos (2) revòlver i un (1) pistol ku munishon. Nan a keda detené dia 8 di aprel 2016 den areá di Santa Martha.
Tabata Warda kosta ku a nota ku un lancha a yega kosta na altura di Santa Martha. Mesora a despachá unidatnan di polis den e areá na unda a detené e grupo di 7 hòmber.
J. del V.-B.M. (Venezuela, 1990)a keda kondena na un kastigu di prisòn di 30 luna. E.J.A.-P. (1989, Venezuela) a keda kondena na 48 luna di prisòn. Su ruman hòmber O.J.R.-M. (Venezuela, 1993) tambe a haña un kastigu di 48 luna di prisòn. C.L. G.-S. (Venezuela, 1989) a tende un veredikto di 48 luna di prisòn. M.J.R.-H. (Venezuela, 1992) a haña pa su envolvimentu 60 luna di prisòn. T.F.M. (Kòrsou, 1990) a haña 48 luna di prisòn i finalmente R.G.F.W. (Kòrsou, 1987) a haña 30 luna di prisòn.
Wes a ordená den su veredikto pa destruí e droga konfiská i kita for di riba merkado e 3 arma nan di kandela ku munishon.


text:
-
KANTU T SAN teenager pelíkula
KANTU DI SAN download 2017 Pelíkula yen Fecha di landamentu : 12 Juli 2017 Di :… Lesa mas
-
Stima 2017 Drama na Drip Training di VF
Loving Télécharger fr DVDRip VF Film Complet 📅 Fecha Di Landamentu : 15 février 2017… Lesa mas
-
DI TERA 2017 e pelíkula vf gratitut
DI TERA 2017 film telecharger vf Francais Complet Streaming 📅 Fecha Di Landamentu… Lesa mas
-
E bunita i di Bestia deskargá 2017 / RECORDER vostfr
E bunita i e Bestianan 2017 telecharger film Francais Complet 📅 Fecha Di Landamentu :… Lesa mas
-
E pasahero 2016 Drama na Drip VF
E pasahero 2016 Télécharger fr DVDRip VF Film Complet 📅 Fecha Di Landamentu : 28 December… Lesa mas


text:
E caso di atraco y asesinato na cas di un Chinees na Wayaca, cu a tuma lugar dia 13 di september aña pasa, mester a keda trata den Corte di Prome Instancia, pero tabata Fiscal mes cu a pidi Huez pa pospone esaki, debi na falta di mas investigacion.
Manera por corda, aki un Boneriano, a resulta e persona cu a drenta e cas den oranan di merdia, pa horta, y a hay’e ta los tiro, cu e consecuencia cu e señora Chinees a fayece, lagando un persona mas herida.
E Boneriano a logra huy cu un auto, cu despues a ser haya pa Polisnan na Cadushi Largo.
For di investigacion haci, a haya sa cu e sobrino di e dama Chinees asesina, t’e autor intellectual, loke a shock hopi hende.
Tabata Fiscal cu a pidi pa pospone e caso, pasobra ainda falta algun investigacion pa haci.
Tambe mester haci investigacion di psychiater riba e Boneriano (un di e sospechosonan). Y como tal abogado Chris Lejuez tambe a pidi pa psicologo evalua e Chines tambe (e otro sospechoso). E caso awor lo tuma lugar dia 30 di juni proximo.


text:
Diahuebs mainta trempan a tuma luga e prome camp training na Eagle Beach y tur e teamnan cu a bin for di exterior a bin pa cera conoci cu un di e beachnan di mas bunita na mundo.
Monica Pimentel hunto cu e Koreano a duna training. Tur hende a disfruta di e training na Eagle Beach y e training a termina den lama pa nan por a disfruta di e dushi awa di lama.
Nan ta papiando caba di bin otro aña cu hopi mas atleta. Un di e cosnan di mas bunita tabata ora cu nan tur a bisa cu b Beachnan di Aruba ta hopi bunita y dushi y cu e trato cu nan ta haya for di Tropicana Hotel ta sublime.


text:
Diaranson un poco prome cu 12’or di merdia Formador Evelyn Wever Croes a bishita Gobernador Alfonso Boekhoudt riba desaroyo di e proceso pa yega na formacion di un Gobierno nobo.
Loke cu a resalta den e declaracion cu el a duna na prensa pafo y contestando pregunta ta cu no tin un Gobierno ainda, apesar cu a yega na un acuerdo riba diferente tema caba, pasobra ainda falta e reparticion di carteranan. “Nos ta den e proceso final si caba unda nos ta tratando e parti di reparticion di cartera y apuntacion di e candidatonan pa bira Minister,” el a bisa para dilanti oficina di Gabinete di Gobernador.
El a informa Gobernador cu e proceso ta canando y a sigur’e cu ta yegando e parti final. “E luz na final di e tunnel ta na bista. E ta cuestion di algun rato so mas,” el a bisa. Si logra keda cla cu algun detayes, nan lo por tin un Gobierno nobo pa diabierna. Di otro banda el a bisa, den e fase aki di formacion e ta depende hopi di otro instancianan. Por ehempel, e proceso di screening ta tuma luga a base di un Landsbesluit cu ta stipula e minimo cu Formador mester haci pa cumpli cu e condicion aki. Algun di nan ta encera cu mester haya documento y informacion di otro departamentonan. “Si nos keda cla cu esaki, e ora mi por finalisa mi rapport pa Gobernador. Despues di esaki inmediatamente por anuncia con e Gobierno ta hinca den otro y regla e asunto di huramentacion. Ohala cu pa diabierna e por sosode, pero na mas cu un ocasion mi a duna un “planning” y nos no por a cumpli cune, pesey mi ta masha cauteloso pa papia di un fecha.”
E ariba menciona ta motibo cu Formador no por divulga nomber di ningun persona cu por ta esnan cu ta bay carga responsabilidad como Minister. Cuanto Minister cada partido lo haya ta un di e temanan cu no tin un acuerdo final ainda riba dje. E parti di negociacion cu falta lo determina cuanto Minister ta bay tin y cuanto puesto y cual Ministerionan cada partido lo haya. “Mi no por a duna Gobernador informacion riba esaki ainda. Tene cuenta cu ora mi informa Gobernador, e mes tin su responsabilidad tambe. Mi no por sali bisa kende nan ta, pasobra Gobernador mester di su espacio pa haci su tarea den e parti aki. Ora e ta cla, nos por duna e informacion ey.”
Ora cu a papia di e cantidad di Ministernan, el a bisa nan ta papia di 7 pero ora cu ta papia di tira awa den biña, mester tene cuenta cu diferente aspecto.


text:
- E ta pa mihor di Rosabelle Illes
- Unda spiritualidad ta cuminsa? di Ingrid Werleman
- Nos Custumbernan cu ta bayendo perdi…documenta pensamento ta documenta historia oral di Indra Stamper
- Hopi hende na Aruba no ta drumi bon… Tips pa un soño saludable! un entrevista cu Dr. Jaime Falconi, neurologo y psychiatra
- E cadena di Ingrid Werleman
- Bo tin problema pa lanta mainta tempran di bo cama? Algun tips! di Ingrid Werleman
- Amor y Adiccion… pa touch bo alma resumen di un tayer cu Dimitri Halley, psicologo
- Nunca mas miedo… di Ingrid Werleman
- E poder di bo sub-conciencia…Kico bo tin den bo mente? di Ingrid Werleman
- Amor y Adiccion…E storia di e bichi y e barbulet di Dimitri Halley y Ingrid Werleman
Continue reading “Comprondiendo Bida 2010: E 10 articulonan mas popular”


text:
A fayece Rodolfo Santos Cruz
The Lord is my shepherd: I shall not want. He maketh me to lie down in green pastures: he leadeth me beside the still...
A fayece Sra.Anna Jacobs-Tromp
Señor ta mi wardador, mi’n tin falta di nada, den cunucu di yerba berde E ta pone mi sosega. E ta hiba mi na...
A fayece Sra. Maria Beatrice “Betty” Martinus-de Cuba
E ultimo despedida semper ta esun mas doloroso. Ta solamente e alegria cu bo a trece den nos curazon por kita e dolor cu...
A fayece Lourdes Bernadetta Figaroa
Laga tur loke ta spera mi ta bunita Laga tur locual cu mi encontra na caminda ta bunita Laga tur locual cu mi laga...
A fayece Filomena Margarita Hoek w/v Richardson
Lagrima y flornan por seca su recuerdonan y tur loke e la hasi y significa pa nos lo keda graba pa semper den nos...
A fayece Carmen Esmiranda Croes- Geerman
Salmo 116:15 Precioso den bista di Seňor ta e morto di Su santonan. Cu inmenso tristeza pero gradisido pa tur loke ela nifica pa...
A fayece Francisca I. Fuentes Dubero
"Dios ta amor... y amor ta Dios, maske mi no ta na e mundo aki, tur dia lo mi ta banda di boso Curazon, mi...
A fayece Merry Obdulia Wathey-Angela
Cu inmenso tristesa den nos corazon nos ta participa fayecimento cristianamente di nos querida esposa, mama, wela, ruman, cuña, tanta, prima, suegra y amiga...
A fayece Guillermo Jacobs
Señor ta mi wardador, mi’n tin falta di nada, den cunucu di yerba berde E ta pone mi sosega. E ta hiba mi na awa...
A fayece Ricardo Dirksz
Pasombra mi ta considera cu e sufrimentunan di e tempo presente aki no ta digno di wordo kompara cu e gloria cu lo wordo...


text:
No ta un secreto cu desde inicio di 2017 e deporte di drag race no a bin ta pasando den su mihor temporada aki na Aruba, pero danki na e comishon di The Revival 2 porfin e weekend aki cosnan ta asina leeuw pa por habri e pista di Palo Marga pa e temporada 2017 start sali aki na Aruba. Diasabra awor lo bai tuma lugar e prome actividad di Street Legal unda street legal cars, street legal bikes, scooter y quadracers y e categoria di Jr dragsters cu lo keda presenta pa Next Revolution Motosports lo bai mira accion riba e pista di Palo Marga.Tur esaki lo no por tabata posibel sin e judansa grandi di esnan cu ta kere den e deporte di drag manera Brouwerij Balashi cu lo bira e main sponser pa 2017 di tur actividad riba Palo Marga. Tambe pa por a pone e facilidad bek den un estado pa por a habri su portanan bek pa publico a tuma e comishon 2 luna di trabao y sosten enorme incondicionalmente di entre otro Eumar Lock & Key Services, Fast Equipment, Quebero Sandblasting, RJ Road Cleaning Services, AIS Caterpillar, Serlimar, Jayko Septic Tank, Pest Buster Solution, Juver Cargo, Caribbean Trucking Company agencia di Kendall Motor Oil y tur esnan cu a pone nan oranan liber pa voluntariamente jega Palo Marga y duna un man pa por a pone e facilidadnan bek den operacion. Diasabra awor porta lo habri pa 6or di atardi y e evento lo cuminsa pa 7:30 di anochi sharp pues ta pidi tur official y participantenan pa ta na tempo pa asina por cuminsa na tempo y pa por caba tambe na tempo. Entrada general lo ta Afls. 10,= pa persona, pit parking lo ta Als. 10,= pa vehiculo y participacion lo bai ta Afls. 25,= pa vehiculo, pa loque ta trata e premiacion esaki lo ta 500 florin pa e categoria di auto, 500 florin pa e categoria di brommer y 250 pa e categoria di Scooter y Quadracers. Pues e accion Diasabra awor 10 di Juni ta bek riba Palo Marga pa asina ranca sali cu e prome evento di Street Legal di The Revival of Palo Marga 2.
Check Also
Streetlegal Finals Results & Coverage
RESULTS STREET LEGAL FINALS 2017 10/12/2017 JR-DRAGSTER: 1. Christine Fingal “Girl Power 2” Mad Max …


text:
Sergio Tjie-A-Loi
“Kere den bo soñonan y hasi nan un realidad den bo bida”
Prome cu ma nace, E Creador di shelo y tera ya a dicidi, di bendicionami cu hopi soño.
Soña no ta costa nada, pero si bo lage na soña so, e ta keda djis un … Soño!
Pesei cu cada oportunidad cu a presenta,
ma dicidi pa combina: oportunidad, talento y un soño…,
pa realisa cada soño den mi bida.
Awe oportunidad a presenta su mes, pa mi por alcansa mi dushi pueblo.
Cu tur talento cu mi a sembra, na diferente tera y frontera.
Canto, Baile, Poesia, acompaña pa:
Musica, comedia y e don pa por combersa, cu esnan:
Grandi, Chikito, Rico y Pober, den un mundo completa cu diferente rasa y color.
Cu un mente sano y controla, dorna cu simplesa y respet,
ma purba presenta mi mes, den tur mi humildad…, na bo!
Sergio Tjie-A-Loi / Multifacetico


text:
Tin mesanan unda cu no ta bal la pena sinta y punto
ORANJESTAD – Mi hendenan! ¬†Augustus a yega riba nos manera sin nada. Election ta bati na porta, emocionnan ta...Read More
Djies pasobra bono ta wak e, no kiermen e no te’y
ORANJESTAD Mi hendenan! Un luna a pasa manera si nada y awo ta un luna so mas falta mi...Read More
Politiconan ta bon haci fiesta, ki tin di celebra?
ORANJESTAD – Mi hendenan! Con cos ta yiu? Casi un luna bek riba e isla y mi preocupaccion cu...Read More
Ora e ta yega na politica, Aruba merece un comienso nobo
No ta cos cu mi ta un experto den politica, pasobra mi no ta. Simplemente un hoben cu ta...Read More
No tin trabou na mundo cu no ta digno
UTRECHT – Mi hendenan, con bay! Kibanda tin frieu, ambiente, bomboshi y e ultimo 7 siman di scol. Un...Read More


text:
Djamars mainta Gezaghebber Edison Rijna a hasi entrega di e di 50 fiansa di Qredits Boneiru na sra. Sjaika Gonzáles. Danki na e fiansa di Qredits, Sjaika por realisá su ambishon di tin su mes empresa ‘’Twinkel “akohida despues di skol ku guia pa tarea di skol. Qredits Boneiru a establesé fin di aña 2015: Empresarionan ku ta kuminsá i negoshinan eksistente por aserka Qredits pa un fiansa mikro te ku $50.000.
Awe mainta na bestür kantor Gezaghèber Edisn Rijna a entrega un chek simbóliko na empresario Sjaika. Sjaika ta un empresario lokal ku hopi aña a traha den enseñansa i ku awe a realisá su soño dor di lanta su mes Akohida despues di skol ku guia pa tarea di skol.
Qredits Boneiru tin e meta pa sostené empresarionan pa start nan negoshi eksitosamente òf inbertí den nan empresa, dor di ofresé entre otro fiansanan mikro, na Boneiru awor te ku un suma di $50.000, coaching personal, i medionan pa desaroyá bo mes i bo empresa. Qredits a establesé fin di 2015 na Boneiru, ku su ofisina na Kámara di Komersio na Kaya Amsterdam 23 Kralendijk. Entretantu a risibí setenta aplikashon pa fiansa mikro di empresarionan lokal. Aktualmente tin 55 negoshi ku a risibí un fiansa mikro i tin petishonnan ainda den proseso.
Banda di fiansa mikro Qredits ta ofresé diferente hèrmènt ‘online’ ku personanan ku ke kuminsá un negoshi por uza pa skirbi nan mes plan di negoshi. Esakinan ta entre otro e ‘E-learning’ (kurso online, na Papiamentu, Hulandes òf Spañó) pa siña skirbi bo plan di negoshi, òf e kurso di anochi di propio propietario na Forma. Ademas Qredits ta bai ofresé pa yuda empresarionan ku un coach boluntario for di un tim di coach nan lokal ku ta bai forma.
E meta nan di 2017/2018 ta pa suministrá mas o ménos 100 krédito mikro di $ 50.000,- guia mas ku 200 empresario aspirante pa lanta nan propio negoshi, tambe ofresé e programa ‘mi ta bira mi propio hefe’ na 250 studiante.
Pa mas informashon tokante di Qredits Boneiru, https://bonaire-nl.qredits.com/. E wepsait ta disponibel na dos idioma: Hulandes i Papiamentu. E aplikashon pa mikro krédito por hasi pa medio di e wèpsait.


text:
Fred Diks autor invita pa Festival di buki pa mucha 2013
Fred Diks, autor di entre otro ‘KOEN KAMPIOEN’ lo ta un di e autor invitado di BNA pa e Festival di Buki pa Mucha 2013. Fred Diks (1955) cu henter su bida a gusta football, ta biba na Hengelo Gelderland y tin mas cu 25 aña entrenando diferente club di football na parti este di Hulanda. Tambe e ta dedica su mes na skirbi entrevistanan cu e ta haci cu hungadonan di football den e conocido corant ‘De Gelderlander’.
Fred Diks ta un tata orguyoso di cuater yiu y welo di 4 nieto. Tempo cu su yiu homber Alle tabata hunga football ainda, Fred tabata bay wak’e hunga casi semper. Hopi aventura cu Alle tabata pasa den ora di su weganan di football, Fred tabata hinca nan den su bukinan di Koen Kampioen.
Den Klavertjes Drie-serie a sali mientras tanto masha hopi buki di Koen Kampioen. Na mei di 2010 a aparece Koen Kampioen parti 10 cu e titulo - Nummer 10 - .
E autor internacional Rafael van der Vaart a skirbi e prefacio di e buki aki.
E muchanan di e gemeente Hengelo (anterior) a scohe Koen Kampioen na 2004 como e buki favorito pa mucha.
Koen Kampioen a bira asina famoso cu e ‘Achterhoeks Bureau voor Toerisme’ na Hengelo Gelderland a nombra un sendero na esaki: “Het Koen Kampioen-pad”, caminda muchanan deportivo na edad di 6 pa 12 aña por cana aki riba, hunto cu nan famia, e team di football of cu nan scol.
Banda di skirbi buki pa mucha, Fred Diks tin hopi otro hobby. Entre otro bay cu vakantie cu henter su famia pa Francia of Spaña, ta algo cu e ta gusta masha hopi mes. Tambe e ta gusta cuida y sali cu su nietonan.
Aparte di tur esaki Fred Diks ta un maestro den enseñansa. E ta duna les na Daltonbasisschool De Leer na Hengelo.
Fred Diks a sinti su mes honra dia cu Kluitman a yame pa ofrec’e pa e skirbi buki pa e serie nobo di Kameleon-Junior. Mas ainda pasobra semper antes el a gusta lesa bukinan di Kameleon.
Fred ta haya skirbimento di articulonan tocante streyanan di football, un trabao fascinante. El a bishita hungadonan streya, manera: Demy de Zeeuw, Klaas-Jan Huntelaar, John Heitinga y Wesley Sneijder. Fred a haci studio- y entrevistanan cu famia, entrenado di mucha y hasta maestronan di scol di e hungadonan streya. Danki na e sinceridad di e hungadonan aki su bukinan por a bira hopi bunita. Fred ta considera e fabuloso apertura di e Stadion Olympico na 2008 y na Beverwijk na 2009 e culminacion di su carera como escritor.
Biblioteca Nacional Aruba, den e siman di ‘Festival di Buki pa Mucha’, ta anuncia cu orguyo e presencia di e autor di buki pa mucha: FRED DIKS!


text:
Biba na Harmonia cu e Oracion di Nos Tata—Parti 1
“Bo nomber sea santifica.”—MAT. 6:9.
1. Con nos sa uza e Oracion di Nos Tata, cu nos ta haya na Mateo 6:9 pa 13, den sirbishi?
HOPI hende sa e Oracion di Nos Tata for di cabes. Den nos trabou di predica, nos sa uza e palabranan di e oracion aki pa splica e hendenan cu e Reino di Dios di berdad ta un gobierno cu lo transforma e Tera den un paradijs. Tambe nos ta referi na e prome peticion, “bo nomber sea santifica”, pa mustra nan cu Dios tin un nomber cu mester ser “trata como santo.”—Mat. 6:9, nota.
2. Con nos por sa cu Hesus su intencion no tabata pa nos ripiti e oracion aki palabra pa palabra cada biaha cu nos ta resa?
2 Hesus a siña nos e oracion modelo aki pa cada biaha cu nos kier resa nos ripitie palabra pa palabra, manera e hendenan di otro religion ta haci? No, pasobra Hesus mes a bisa un poco prome cu esey pa “no keda ripiti e mesun palabranan” ora di haci oracion. (Mat. 6:7) Mas despues el a bolbe ripiti e oracion ey pero cu otro palabra. (Luc. 11:1-4) Su intencion tabata pa nos uz’e como un modelo. E tabata kier pa nos sa kico nos por pidi y kico ta mas importante. Pesey, hopi hende ta yama e Oracion di Nos Tata e “oracion modelo.”
3. Ki preguntanan nos por haci nos mes segun cu nos ta analisa e Oracion Nos Tata?
3 Den e articulo aki y esun siguiente, nos lo analisa loke e Oracion di Nos Tata ta bisa. Segun cu nos ta haci esey, puntra bo mes: Con e oracion aki por yuda mi mehora mi oracionnan? Y mas importante ainda: Mi ta biba na harmonia cu e oracion aki?
“NOS TATA CU TA DEN CIELO”
4. (a) Kico e palabranan “nos Tata” ta corda nos? (b) Den ki sentido Jehova ta “Tata” di e cristiannan cu lo biba riba Tera?
4 E oracion ta cuminsa cu “nos Tata”, no “mi Tata.” Esey ta corda nos cu nos ta pertenece na un “hermandad”, un famia mundial di rumannan cu di berdad ta stima otro. Esta un gran honor esey ta! (1 Ped. 2:17) Cristiannan ungi, cu tin e speransa di bay cielo, ta yama Jehova “Tata”, ya cu nan di berdad ta su yiunan; el a adopta nan. (Rom. 8:15-17) Cristiannan cu lo biba riba Tera pa semper tambe por yama Jehova “Tata”, pasobra t’e a duna nan bida y ta percura pa tur nan necesidadnan. Pero ta despues cu nan bira perfecto y demostra nan lealtad durante e prueba final, nan lo bira “yiunan di Dios” den e pleno sentido di palabra.—Rom. 8:21; Rev. 20:7, 8.
5, 6. (a) Kico ta e mihor regalo cu mayornan por duna nan yiunan? (b) Kico cada yiu mester haci cu e regalo aki? (Wak e prome plachi.)
5 E mihor regalo cu mayornan por duna nan yiunan ta di siña nan haci oracion y yuda nan mira Jehova como un tata cu stima nan y cu ta preocupa pa nan. Un ruman homber cu awor ta sirbi como superintendente di circuito na Sur Africa ta corda: “For di dia cu mi yiu muhernan a nace, mi tabata resa tur anochi cu nan, a menos cu mi tabata biahando. Mi yiu muhernan ta bisa cu nan no ta corda e palabranan precies cu mi tabata uza. Loke si nan ta corda ta cu e momentonan ey tabata hopi special y sagrado. Nan tabata momentonan cu nos tabata comunica cu nos Tata y cu tabata pone nan sinti nan trankil y sigur. Asina cu nan mes por a haci oracion, mi a cuminsa pidi nan pa haci esaki na bos halto pa mi por a sa kico nan tabata pensa di Jehova y sinti p’e. Esey tabata un bon chens pa mi haya sa kico tabatin den nan curason. Ademas, pocopoco mi a guia nan pa inclui ideanan importante di e Oracion di Nos Tata den nan oracionnan. Di e manera ey mi por a haci sigur cu nan tabata sa kico pa pidi Dios.”
6 No ta un sorpresa cu e yiu muhernan di e ruman ey a sigui haci bon progreso spiritual. Awe, nan ta felizmente casa y ta sirbi Jehova den sirbishi di tempo completo hunto cu nan casa. Pues, e mihor regalo cu mayornan por duna nan yiunan ta di yuda nan bira amigo di Dios. Claro cu ta keda na cada yiu pa cuida e bunita relacion ey. Pa logra esaki, e mester siña stima e nomber di Dios y trat’e cu gran respet.—Sal. 5:11, 12; 91:14.
“BO NOMBER SEA SANTIFICA”
7. (a) Ki privilegio nos tin como parti di e pueblo di Dios? (b) Ki responsabilidad cada un di nos tin?
7 Ta un gran privilegio di por conoce e nomber di Dios y di pertenece na e “pueblo [cu ta] carga su nomber.” (Echo. 15:14; Isa. 43:10) Nos prome peticion na nos Tata celestial ta: “Bo nomber sea santifica.” Si nos ta pidie esey, logicamente nos mester pidie tambe yuda nos pa nos no haci ni bisa nada cu lo por susha su nomber santo. Nos no kier ta manera algun cristian di e prome siglo cu tabata predica un cos y haci otro. Apostel Pablo a bisa nan: “Pa boso motibo e nomber di Dios ta ser blasfema den e nacionnan.”—Rom. 2:21-24.
8, 9. Menciona un ehempel cu ta demostra cu Jehova ta bendiciona personanan cu ta haci esfuerso pa santifica su nomber.
8 Nos tur kier santifica e nomber di Dios, manera e ehempel di un ruman muher di Noruega ta demostra. Su casa a muri bay lag’e cu un yiu homber di dos aña. E ruman a conta: “Tabata un etapa hopi dificil di mi bida. Mi tabata haci oracion tur dia—casi cada ora—pidiendo Jehova pa duna mi forsa y yuda mi controla mi emocionnan. Mi no tabata kier pa Satanas haya chens di reprocha Jehova pa motibo di un mal decision cu ami lo a tuma ni mi no kier a bira infiel na mi Dios. Mi kier a santifica su nomber, y mi tabata kier pa mi yiu mira su tata atrobe den Paradijs.”—Prov. 27:11.
9 Jehova a scucha e oracionnan sincero aki? Si. E ruman muher semper tabata den compania di otro rumannan, y esey a dun’e e forsa pa resisti. Cinco aña despues el a casa cu un anciano. Y su yiu homber, cu awor tin 20 aña, ta un cristian batisa. E ruman muher a bisa: “Mi ta hopi contento cu mi casa por a yuda mi lanta mi yiu.”
10. Con Dios lo santifica su nomber completamente?
10 Pa Jehova su nomber ser completamente santifica y libra di tur reproche, e tin cu elimina tur cu ta rechas’e como nan Rey. (Lesa Ezekiel 38:22, 23.) Den Paradijs, humanidad pocopoco lo bira perfecto. Lo yega un dia cu tur persona den cielo y riba Tera ta adora Jehova y trata su nomber santo cu respet. Nos ta anhela pa e dia ey yega. E ora ey, porfin, nos Tata celestial lo “ta tur cos pa tur hende.”—1 Cor. 15:28.
“LAGA BO REINO BIN”
11, 12. Na final di siglo 19, kico cristiannan berdadero a compronde cu yudansa di Jehova?
11 Prome cu Hesus a bay bek cielo, su apostelnan a puntr’e: “Señor, ta aworaki bo ta bay restaura e Reino pa Israel?” Hesus su contesta a laga nan compronde cu no tabata e momento pa nan sa e informacion ey, sino mas bien, pa nan concentra riba e trabou importante di predica. (Lesa Echonan 1:6-8.) Loke si el a bisa nan ta pa nan keda pendiente di e yegada di e Reino di Dios. Pesey, te ainda nos ta pidi pa e Reino bin.
12 Ora e momento pa Hesus cuminsa goberna den cielo tabata acerca, Jehova a yuda su pueblo compronde na ki aña esey lo a tuma luga. Na aña 1876 a sali un articulo skirbi pa Charles Taze Russell den e revista Bible Examiner. E articulo—titula “Ki Ora e Tempo di e Paganonan Ta Termina?”—a indica cu 1914 lo ta un aña special. Tambe e articulo a conecta e “shete periodo di tempo” di e profecia di Daniel cu “e tempo stipula di e nacionnan” cu Hesus a papia di dje. *—Dan. 4:16; Luc. 21:24.
13. (a) Kico a sosode na aña 1914? (b) Kico e sucesonan mundial cu a tuma luga desde 1914 ta confirma?
13 Na 1914 a cuminsa un guera entre varios nacion di Europa, un guera cu a bira un conflicto mundial. Na 1918, ora e guera a termina, hopi hende tabata sufri di hamber. Tambe tabata reina un epidemia di griep cu a mata mas hende cu e guera mes. Tur e cosnan aki tabata parti di “e señal” cu Hesus a duna pa identifica su presencia invisibel como e Rey nobo di Tera. (Mat. 24:3-8; Luc. 21:10, 11) Tin basta prueba cu ta indica cu 1914 tabata e aña cu Dios a duna Señor Hesucristo “un corona.” Mesora, “el a sali bay, venciendo su enemigonan y pa completa su victoria.” (Rev. 6:2) Pa cuminsa, el a limpia cielo. El a bringa contra Satanas cu su demoñonan y a benta nan riba Tera. For di e momento ey, humanidad a mira cu su mes wowo e cumplimento di e palabranan inspira aki: “Ay di tera y di lama, ya cu Diabel a baha bin cerca boso yen di rabia, pasobra e sa cu a ked’e masha poco tempo.”—Rev. 12:7-12.
14. (a) Dicon ta importante pa nos sigui pidi pa e Reino di Dios bin? (b) Ki gran privilegio nos tin?
14 E profecia di Revelacion 12:7 pa 12 ta yuda nos compronde dicon den e mesun tempo cu e Reino di Dios a nace un epoca yen di desaster y problema a cuminsa pa humanidad. E motibo tabata cu aunke Hesus, e Rey di e Reino di Dios, a cuminsa goberna den cielo, Satanas keto bay tabata goberna e Tera. Tanten cu e dia no yega pa Hesus vence su enemigonan por completo y elimina maldad for di riba Tera, nos lo sigui pidi pa e Reino di Dios bin. Pero alabes nos mester biba na harmonia cu e peticion ey. Con nos ta haci esaki? Nos ta haci nos best pa coopera cu cumplimento di un di e aspectonan mas importante di “e señal” cu Hesus a duna, esta: “E bon noticia aki di e Reino lo ser predica den henter e Tera habita, como testimonio pa tur nacion, anto e fin lo yega.”—Mat. 24:14.
“LAGA BO BOLUNTAD SOSODE ... RIBA TERA”
15, 16. Con nos por biba na harmonia cu e peticion pa laga e boluntad di Dios sosode riba Tera?
15 Un 6.000 aña pasa, humanidad tabatin un cuminsamento perfecto y e boluntad di Dios tabata sosode riba Tera. Pesey Jehova por a bisa cu “tur cos tabata masha bon.” (Gen. 1:31) Pero Satanas a rebeldia, y for di e dia ey, masha poco hende a haci e boluntad di Dios riba Tera. Pero nos tin e privilegio di biba den un tempo cu rond di ocho miyon testigo di Jehova no solamente ta pidi pa e boluntad di Dios sosode riba Tera, sino tambe ta haci nan best pa cumpli cu ne. Nan ta biba na harmonia cu e peticion ey door di hiba un bida cu ta agrada Dios y door di siña hende tocante e Reino di Dios cu entusiasmo.
16 Por ehempel, un ruman muher cu a batisa na 1948 y cu a sirbi como misionero na Africa a comenta: “Hopi biaha mi ta pidi den oracion pa tur hende di bon curason por siña conoce Jehova prome cu ta laat. Y ora mi ta bay predica na un hende, mi ta pidi Jehova yuda mi haya un manera pa yega na su curason. Tambe mi ta pidie bendiciona nos esfuerso pa cuida tur e hendenan manera carne cu a acepta e mensahe caba.” No ta nada straño anto cu e ruman muher aki di 80 aña tabatin asina tanto exito den e trabou di predica. Cu sosten di otro rumannan, el a yuda hopi hende bira testigo di Jehova. Casi sigur bo tambe conoce otro rumannan cu ta haci e boluntad di Dios cu hopi entusiasmo a pesar di e limitacionnan di biehes.—Lesa Filipensenan 2:17.
17. Kico bo ta pensa di loke Jehova lo haci den futuro como contesta riba nos peticion pa su boluntad sosode riba Tera?
17 Nos lo sigui pidi pa e boluntad di Dios sosode riba Tera te ora cu e enemigonan di e Reino ser elimina. E ora ey e Tera lo ser transforma den un paradijs, e mortonan lo ser resucita y lo tin miles di miyones di hende cu ta haci e boluntad di Dios. Hesus a bisa: “No keda asombra pa loke mi a caba di bisa, pasobra lo yega e ora cu tur esnan cu ta den graf lo tende [mi] stem y lo sali afo.” (Juan 5:28, 29) Esta feliz nos lo ta di por yama bonbini na nos sernan keri cu a fayece! Dios lo “seca tur lagrima for di [nos] wowo.” (Rev. 21:4) Mayoria di hende resucita lo ta hende “inhusto”, es decir, hende cu a muri sin conoce e berdad tocante Jehova Dios y su Yiu. Lo ta un berdadero honor di por siña nan kico ta Jehova su boluntad y proposito ya asina nan tambe por haya “bida eterno.”—Echo. 24:15; Juan 17:3.
18. Kico ta loke mas humanidad tin mester di dje?
18 Ora Jehova contesta e prome tres peticionnan di e Oracion di Nos Tata, e ta duna humanidad loke hende tin mas mester di dje: paz y harmonia. Dicon nos ta bisa esaki? Pasobra paz y harmonia lo por bolbe reina den universo solamente ora e nomber di Jehova ser santifica, ora cu su Reino bin y ora cu su boluntad sosode riba Tera. Pero mientrastanto, tin otro cosnan cu nos tin mester di dje cu urgencia y cu ta ser menciona den e di dos parti di Hesus su oracion modelo. Den e siguiente articulo, nos lo trata e cuater peticionnan ey.
^ par. 12 Pa haya un splicacion con e profecia aki a cumpli na 1914 cu nacemento di e Reino di Dios, wak e buki Kico Bijbel Ta Siña Realmente? pagina 215 pa 218.


text:
E TOREN DI VIGILANCIA August 2015 | Tin Bida Despues di Morto?
Bijbel no solamente ta contesta e pregunta ey, sino e ta duna nos un base solido pa confia loke e ta bisa.
TOPICO PRINCIPAL
Kico Ta Sosode ora un Hende Muri?
Bijbel ta papia di ocho persona cu a resucita. Kico nan a experencia ora cu nan a muri?
TOPICO PRINCIPAL
Tin Speransa pa Esnan Cu A Muri?
Dicon Dios lo resucita hende inhusto?
TOPICO PRINCIPAL
Con Nos Por Ta Sigur Cu Tin Speransa pa Esnan Cu A Muri?
Bijbel ta duna nos dos motibo confiabel pakico nos por kere den resureccion.
STORIA DI BIDA
Jehova A Duna Mi Mas di Loke Mi Ta Merece
Félix Alarcón a haya un berdadero proposito den bida despues cu el a haya un accidente di brommer cu a lag’e paralisa di su nek bay abou.
IMITA NAN FE
“Mi A Lanta; Ami, Debora, un Mama pa Israel”
Kico e relato biblico di Debora ta siña nos tocante fe y curashi?
Pregunta Cu Bijbel Ta Contesta
Kico ta e proposito di bida? Pakico Dios a crea hende?
Lesa Mas Articulo Online
Con Bo Por Vence Miedo di Morto?
Ora bo vence un miedo exagera di morto, bo por gosa di bida.


text:
Den sala di prensa di Gobierno di Aruba a tuma lugar un conferencia di prensa cu a conta cu presencia di Prome Minister Mike Eman y un delegacion di Cruz Cora consistiendo di Indra Anthony Pereira (Head of Operations & Marketing) di Rode Kruis, Fons Essed (miembro di e Hunta) y Marieta Wanopa tambe di Cruz Cora. Presente tambe tabata sr. Rino Hermans di RampenBureau.
Durante e conferencia Prome Minister Eman a papia di e grupo di boluntario cu ta cla pa biaha pa Sint Maarten unabes cu tin conexion aereo of maritimo p’e isla y e teleton nacional cu ta bay organisa.
Comunicacion aworaki cu Sint Maarten, sra. Anthony Pereira a bisa, ta hopi dificil, pero cu mientrastanto ta haci e preparacionnan p’e delegacion di Aruba ta cla pa biaha cualkier momento.
Na prome lugar el a expresa agradecimento na tur e doñonan di trabou cu a duna nan nan cooperacion pa nan empleadonan por ta riba standby y biaha cualkier momento pa Sint Maarten. For di dialuna caba tabatin tres boluntario di Cruz Cora riba e isla pa cuminsa duna ayudo for di prome instante den maneho di e shelternan.
“Mi ta pidi comunidad hopi pasenshi. Tin masha hopi yamada ta drenta na Cruz Cora, pero e comunicacion cu e isla mes ta hopi limita. Esaki ta causa cu e situacion ta cana hopi mas lento, pa manda cos y comunicacion.
Nos ta haya yamadanan na cantidad puntrando pa nan famia, dor cu nan no tin contacto cu nan. Nos ta warda horcan Jose pasa, pa por haci un evaluacion di e situacion den e comunidad pa mira kico ta realmente necesario.
Awa aworaki t’e prome necesidad y nos ta hayando masha bon cooperacion di comercio p’esaki. Nos mester warda riba yamada di Marina Hulandes riba e momento pa manda awa y cuminda.”
El a bisa den e proximo dianan lo informa comunidad na ki momento lo por cuminsa ricibi e mercancianan. Pero mester warda pa horcan Jose pasa den fin di siman.
Pa loke t’e Teleton, el a bisa cu lo dura algun siman pa haci e preparaconnan necesario.
Fons Essed di su banda a splica cu despues di diamars a bin logra un linea di comunicacion cu ta bayendo hopi dificil si. Ta haci esaki via di Marina, pero e tin cu cana su caminda prome cu e informacion por yega Aruba.
E organisacion di Radio Amateur ta trahando pa lanta nan sistema di comunicacion pa di e forma aki esnan cu tin famia ayabou por logra haya mas informacion.


text:
WILLEMSTAD – Fundashon Kas Popular (FKP) ta prosesando interes di vários instansha finansiero ekstranhero ku ta interesá pa invertí den e mega proyekto di bibienda, Wechi. Arthur Con, direktor di FKP a bisa Ret Karibense, ku FKP ta obligá na konsiderá invershon di sèn djafó, pasobra ehersisionan pa lokalmente haña finansiamentu, ainda no tabatin éksito.
Arthur Con:” E invershonistanan ekstranhero a tende dje proyekto di Wechi i nan ta hopi interesá pa partisipá pa medio di finansiamentu”. Wechi ta un proyekto di kas sosial ku ta kosta mas ku 400 mion florin i ku mester realisá den 10 pa 15 aña.
Finansiá
FKP a aserká bankonan lokal ku e petishon pa finansiá e proyekto a base di un interes abou, di ménos ku 5 porshento. Segun Con, awendia ta kosta kasi 100 mil florin pa traha un kas di dos kamber. Esaki ta pasobra preisnan di material a subi, kompará ku 10 aña pasá. Ora ku fia 100 mil florin pa traha un kas, na interes di 5 porshento esei ta nifiká ku mas ku 400 florin pa luna ta bai na paga e banko bèk.
FKP no ta haña reakshon positivo di bankonan lokal pa un finansiamentu abou di maksimalmente 3 porshento. “Nos ta haña e kontesta ku esaki no ta posibel. Solamente si Banko Sentral hasi eksepshon i duna pèrmit na e bankonan pa nan hasi uso dje reservanan ku nan tin, ku aktualmente ta generando sero porshento.” E direktor di FKP ta splika ku si FKP por haña e sèn ei pa usé den proyektonan di kas sosial, ku aprobashon di Banko Sentral, e bankonan lokal ta dispuesto pa finansiá proyektonan pa kas sosial, na interes di tres porshento.
Arthur Con: ”Pero ora ku nos puntra Banko Sentral, kon ta pará ku esaki, e no ta kontestá. Pero nos no ta entregá i ta keda insistí ku nos mester por finansiá e proyekto ku instanshanan finansiero lokal tambe.
Normanan
Presidente di Asosiashon di Bankero, Daniel Hodge, ta lamentá si resultá ku ta solamente instanshanan finansiero di eksterior lo partisipá den Wechi, pasobra naturalmente invershon lokal den e proyekto tambe ta deseabel. Sinembargo tin norma i reglanan di indikashon ku bankonan lokal mester kumpli kuné. Esaki ta nesesario pa e bankonan ta saludabel i pa e klientenan por ta trankil i tin e konfiansa ku nan sèn na banko ta sigur.
Supsidio di hür
FKP tin 8.400 famia inskribí pa un kas. Mayoria dje famianan no tin entrada sufisiente pa un hür normal. Si nan haña un kas nobo di 400 florin, tòg nan mester di supsidio di hür.


text:
Dicon Ta Asina Dificil pa Logra Paz Mundial?
E contesta cu Bijbel ta duna
E esfuersonan cu hende a haci pa logra paz mundial a fracasa y lo sigui fracasa pa e siguiente motibonan:
“No ta keda na hende pa dirigi su pasonan.” (Jeremias 10:23, Beibel Santu) Dios no a crea hende ni cu e capacidad ni cu e derecho pa goberna nan mes; pues nan lo no por logra paz duradero.
“No konfia den ... yu di hende ku no por salba bo. Ora e muri e ta bolbe bira tera; a kaba ku su plannan e dia ei.” (Salmo 146:3, 4, Beibel na papiamentu koriente) Ni gobernantenan cu tin bon intencion no por caba cu e causanan di guera.
“Den e ultimo dianan lo bin temponan critico, dificil pa trata cu ne. Pasobra hende lo ... [ta] feroz, sin amor pa loke ta bon, traidor, cabesura, hincha di orguyo.” (2 Timoteo 3:1-4) Nos ta biba den “e ultimo dianan” di e mundo malbado aki, un tempo den cua e mal actitud cu ta reina ta pone cu ta dificil pa logra paz.
“Ay di Tera y di lama, ya cu Diabel a baha bin cerca boso yen di rabia, pasobra e sa cu a ked’e masha poco tempo.” (Revelacion 12:12) E enemigo di Dios, Diabel, a ser benta riba Tera y ta instiga hende pa nan tin e mesun actitud malicioso cu ne. Tanten cu e ta “e gobernante di e mundo aki”, nunca nos lo por biba na paz.—Juan 12:31.
“[E Reino di Dios] lo garna y pone un fin na tur e reinonan aki [cu ta opone Dios], ma e mes lo dura pa semper.” (Daniel 2:44, Beibel Santu) Ta e Reino di Dios, y no gobierno humano, lo cumpli cu nos deseo pa paz mundial pa semper.—Salmo 145:16.


text:
Testigonan di Jehova Tin cu Duna Diesmo?
No, testigonan di Jehova no tin cu duna diesmo; nos trabou ta ser financia door di donacion boluntario. Kico ta diesmo, y pakico testigonan di Jehova no ta duna diesmo?
E mandamento pa duna diesmo, es decir, pa duna dies porciento di bo entrada, tabata parti di e Ley cu Dios a duna e nacion di Israel di antiguedad. Sinembargo, Bijbel ta mustra bon cla cu e Ley aki, locual ta inclui e mandamento pa duna diesmo, no ta aplica na cristiannan.
Na luga di duna diesmo, testigonan di Jehova ta haci mescos cu e cristiannan di prome siglo y ta apoya e trabou di predica na dos manera. Nan ta predica sin ricibi pago y ta duna contribucion boluntario.
Pues, nos ta sigui loke Bijbel ta bisa cristiannan pa haci: “Laga cada hende haci manera el a dicidi den su curason, no di mala gana, ni forsa, pasobra Dios ta stima hende cu ta duna cu alegria.”


text:
ORANJESTAD (AAN): Diahuebs atardi e comision di klapchi cu ta departamentonan di Gobierno, a sigui haci cu nan control rond di Aruba.
Net ora cu nan a bay bishita Flatstone Supermarket na Piedra Plat, autoridad nan bista a cay mesora riba algo incorecto.
Eynan e oficialnan di Cuerpo di Bombero, y tambe experto di DOW a topa cu cahanan di klapchi di Explosivo Clasificacion 1.3.
Na Aruba, clapchi di Clase 1.3 no ta permiti pa bende na publico.
Esun cu comerciantenan tin autorizacion pa bende cu publico ta di Clase 1.4.
Oficialnan a haya basta caha y e comerciante tabata cla pa bendenan cu publico. Mesora y a tuma e cahanan den beslag y a kita e permiso di biaha for di e bendedor y a cera e lugar.


text:
AMSTERDAM- E campaña di mercado laboral ‘Abogado den Caribe’ di VanEps Kunneman VanDoorne a wòrdo coroná cu e “Gouden Toga” (Toga di Oro) 2017.
E premio aki p’e mihor campaña di mercado laboral hurídico, ta wòrdo otorgá anualmente dor di e revista hurídico Hulandes Mr.
Diabièrnè 5 di janüari, e socio gerente Focco Lunsingh Scheurleer y e sosio Vincent Abbing a ricibí e “Gouden Toga” na Amsterdam.
E ganador di e “Gouden Toga” ta wòrdo scogi cada aña dor di un hurado di experto riba tereno di HR y comunicacion. E aña aki tabatin e.o. un abogado y un profesor di Organisacion y servicio hurídico den e hurado.
Otro nominadonan p’e premio e aña aki tabata e.o. oficinanan grandi y renombrá manera Allen & Overy, Bird & Bird y NautaDutilh.
Socio gerente Focco Lunsingh Scheurleer: “Cu nos campaña ganador ‘Abogado den Caribe’ nos kier mustra kico abogacia ta enserá den e region Caribense, y kico bo por spera como abogado cu experencia òf abogado principiante, serca un top oficina den e parti tropical di e Reino”.
Segun e rapòrt di hurado di Mr. nos a logra e meta aki ampliamente.
“Ta trata di un campaña original cu ta representá, hopi bon, e soño di futuro di e grupo di enfoke.”
Banda di esey e hurado ta elogiá e bon relacion di texto y imágen y e lenguahe y contenido cla cu ta percura cu ta completamente evidente ken VanEps Kunneman VanDoorne ta busca y kico e oficina tin di ofrecé n’e candidatonan.


text:
Loke nos a haci.
E proyecto Trampoline pa Trabou ta un colaboracion entre 7 organisacion. E meta di e proyecto ta pa construi un brug pa hende cu limitacion pa yega na trabao paga of no paga (boluntario).
Por lo pronto lo participa 25 persona cu limitacion, 5 pa cada organisacion. Como resultado ta spera cu 80% di e participantenan a haya un puesto di prueba y cu cerca 60% di e participantenan e puesto di prueba aki a keda prolonga o cambia pa un puesto di trabao fiho. Den colaboracion cu un job coach ta percura pa di berdad cu e hendenan aki ta conta y por ta util den nos comunidad.